
	PJESA 1: PËRMBLEDHJE EKZEKUTIVE (maksimumi 2 faqe)

	PËRKUFIZIMI I PROBLEMIT
[bookmark: PerkufizimProblemi]Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta) 

Problemi në shqyrtim lidhet me nevojën për hartimin e një ligji të ri për mbrojtjen e të dhënave personale, i përafruar me acquis të BE në këtë fushë. Shkaku i lindjes së këtij problemi, është se legjislacioni kombëtar në fuqi, është i përafruar në mënyrë të plotë me Direktivën 95/46/EC të BE, por kjo direktivë tashmë është shfuqizuar pasi legjislacioni i BE në këtë fushë është reformuar me miratimin e GDPR dhe Direktivës së Policisë, ndërsa ligji aktual nr.9887, datë 10.03.2008 "Për mbrojtjen e të dhënave personale", i ndryshuar, (në vijim “ligji nr.9887/2008”) nuk është përafruar ende me këto akte, duke bërë ende prezent një problematikë që është konstatuar dhe lënë si rekomandim në të paktën 6 (gjashtë) Progres Raportet e fundit të Komisionit Evropian për Shqipërinë (2018-2023) apo edhe në dokumente të tjera të organizmave ndërkombëtar e që lidhet pikërisht me domosdoshmërinë për përafrimin e legjislacionit për mbrojtjen e të dhënave personale me GDPR dhe Direktivën e Policisë. Ndër të tjera, mungesa e harmonizimit pasjell edhe mos garantimin  e një mbrojtje më të mirë të të dhënave personale dhe vendosjen e standardeve të njëjta me ato të BE me qëllim përpunimin dhe shkëmbimin e sigurt të të dhënave për shkak se në legjislacionin aktual mungojnë disa nga aspketet kryesore të kësaj reforme që lidhen me parashikimin e të drejtave të reja për subjektet e të dhënave, detyrimeve të reja për kontrolluesit dhe përpunuesit, vendosjen e standardeve të reja në funksion të mbrojtjes së të dhënave personale, forcimin e autoritetit mbikëqyrës për mbrojtjen e të dhënave personale, si dhe një sistem të ri sanksionesh për shkelësit e ligjit. 

	OBJEKTIVAT
[bookmark: Objektivat]Cilat janë objektivat dhe rezultatet e synuara të propozimit? (jo më shumë se 7  rreshta)
Objektivat kryesore që synohen të arrihen nëpërmjet miratimit të kësaj politike janë:

· Zbatimi i standardeve të BE në fushën e mbrojtjes së të dhënave personale brenda vitit 2024;
· Garantimi i një niveli më të lartë kontrolli të qytetarëve mbi të dhënat e tyre personale duke filluar nga viti 2024;
· Garantimi i mbrojtjes së të dhënave personale në mënyrë sa më efektive nëpërmjet rritjes së “përgjegjshmërisë” së kontrolluesve dhe përpunuesve në procesin dinamik të përpunimit të të dhënave personale duke filluar nga viti 2024;
· Garantimi i një trajtimi më të mirë i mbrojtjes së të dhënave në lidhje me sfidat e reja të privatësisë që rezultojnë nga përdorimi në rritje i mjeteve teknologjike, si dhe qarkullimit gjithnjë e më të madh të të dhënave personale në botën digjitale nga momenti i hyrjes në fuqi të ligjit të ri për mbrojtjen e të dhënave personale, i përafruar;
· Miratimi i një kuadri ligjor gjithpërfshirës duke garantuar edhe mbrojtjen e të dhënave personale në lidhje me përpunimin e të dhënave nga autoritetet kompetente për qëllimet e parandalimit, hetimit, zbulimit ose ndjekjes penale të veprave penale ose ekzekutimin e dënimeve penale, dhe lëvizjen e lirë të të dhënave të tilla brenda vitit 2024;
· Rritja e numrit të kontrolluesve që operojnë në Shqipëri në tregun digjital evropian duke filluar nga viti 2024;
· Ulja e numrit të rasteve të cënimit të mbrojtjes së të dhënave personale duke filluar nga viti 2024.

	OPSIONET E POLITIKAVE
Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme.  (jo më shumë se 7 rreshta)
Opsioni 0 (status quo): Vijimi me ligjin aktual, nuk përmbush detyrimin për përafrimin me legjislacionin e BE, si dhe nuk zbatohen standardet e BE për mbrojtjen e të dhënave personale.  
Opsioni 1 (jo rregullator): Vetërregullimi ose ndërgjegjësimi i subjekteve të të dhënave, kontrolluesve dhe përpunuesve nuk adreson siç duhet problemin me masat e duhura.
Opsioni 2 (rregullator): Ndryshimi i ligjit ekzistues është një masë e pamjaftueshme dhe e papërshtatshme për adresimin e problemit.
Opsioni 3 (rregullator): Hartimi i një ligji të ri, garanton përafrimin e legjislacionit aktual në fuqi për mbrojtjen e të dhënave personale dhe zbatimin e standardeve të BE, siguron një mbrojtje më efektive të të dhënave personale, krijon një kuadër të ri ligjor gjithpërfshirës, si dhe siguron arritjen e objektivave të synuara.

	ANALIZA E NDIKIMEVE
Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore  (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta)
Opsioni 3 ndikon tek qytetarët (subjektet e të dhënave), pasi parashikohen më shumë të drejta për ta, shkurtohen burokracitë nëpërmjet rritjes së përdorimit të shërbimeve online si rezultat i garantimit të një mbrojtje më të mirë të të dhënave personale në mjedisin digjital, garantohet një mjedis online më i sigurt për të miturit. Ky opsion sjell  rritjen e “përgjegjshmërisë” gjatë përpunimit të të dhënave personale përmes futjes së detyrimeve të reja për kontrolluesit dhe përpunuesit, si dhe hiqen pengesat ekzistuese për përfshirjen e kontrolluesëve që operojnë në Shqipëri, në tregun digjital evropian. Ky propozim ndikon në përfshirjen e Shqipërisë në listën e shteteve për të cilat Komisioni Europian ofron një sistem të përshtatshëm të mbrojtjes së të dhënave personale. Për qeverinë ky opsion garanton përmbushjen e detyrimit për përafrimin e legjislacionit të BE për mbrojtjen e të dhënave personale dhe parashikon masa që garantojnë mbrojtjen e kësaj të drejte.     

	ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)
Opsioni 3 është përzgjedhur pasi hartimi i një ligji të ri është e vetmja mënyrë për të garantuar përafrimin në mënyrë të duhur të legjislacionit të BE për mbrojtjen e të dhënave personale, ndërsa ndryshimi i ligjit aktual do të ishte jo efikas. Ruajtja e status quo-së dhe vetërregullimi nuk sjellin përmbushjen e objektivave. Ky opsion sjell përmirësimin e të drejtave të subjekteve të të dhënave, futjen e detyrimeve të reja për kontrolluesit dhe përpunuesit dhe të standardeve të reja në funksion të mbrojtjes së të dhënave, forcon rolin e institucionit të Komisionerit për zbatimin e ligjit, rregullimin për herë të parë të rregullave për përpunimin e të dhënave nga autoritetet për sigurinë publike dhe të drejtësisë. 
Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):
	[bookmark: viti1]Viti 1
	Viti 2
	Viti 3

	0

	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)
Projektligji është publikuar në Regjistrin Elektronik për Njoftimet dhe Konsultimet Publike, nga ku nuk u përcollën komente. 
Komiteti Shqiptar i Helsinkit ka përcjellë komente, të cilët në mënyrë të përmbledhur janë vijon:
Zëvendësimi i termit “individ” me “person fizik” sipas terminologjisë së përdorur nga Kodi Civil. Ky koment është pranuar.
Zëvendësimi i togfjalëshit “mjete automatike” me “mjete të automatizuara dhe elekronike”. Ky koment nuk është pranuar duke qenë se termi “mjete automatike” përdoret edhe nga ligji në fuqi për mbrojtjen e të dhënave personale dhe është një term i pranuar në praktikë dhe që nuk ka paraqitur ndonjë problematikë në kuptim. Për më tepër, ky term është i njëjtë me termin e parashikuar nga GDPR.
“Në pikën 2, të nenit 3, të realizohet një përafrim i plotë me Rregulloren dhe të zbatohet përjashtimi i fushë-zbatimit të këtij ligji edhe ndaj përpunimit të të dhënave personale nga ana e autoriteteve shtetërore, në kuadër të marrëdhënieve juridiksionale me jashtë, në fushën e politikës së përbashkët të sigurisë.”
Në lidhje me këtë koment sjellim në vëmendje se GDPR parashikon se nuk zbatohet për përpunimin e të dhënave personale nga autoritetet kompetente për qëllime të parandalimit hetimit, zbulimit ose ndjekjes së veprave penale ose ekzekutimit të dënimeve penale, për shkak se kjo fushë rregullohet nga Direktiva e Policisë. Ndërkohë, projektligji për mbrojtjen e të dhënave personale synohet që të përafrojë në një akt të vetëm, si GDPR ashtu edhe Direktivën e Policisë. Në këto kushte, komenti nuk mund të reflektohet për shkak se përpunimi i të dhënave personale nga autoritetet kompetente rregullohet nga Pjesa III e tij.
“Duke qenë se projektligji ka përcaktuar në dispozita konkrete edhe terma të rinj për lexuesin, siç janë koncepti i mbrojtjes së të dhënave në projektim (by design) dhe mbrojtjes në mënyrë të paracaktuar (by default), sugjerojmë që këto koncepte të pasqyrohen nëpërmjet një spjegimi në seksionin e ‘përkufizimeve’.”
Sa i përket këtij komenti, sjellim në vëmendje se projektligji përmban dispozitat e përafruara me GDPR, e cila në vetvete nuk parashikon ndonjë përkufizim për këto terma, pavarësisht se ato janë koncepte të reja edhe për lexuesin në Bashkimin Europian. Gjithashtu, theksojmë se për kuptimin e këtyre termave mund të referohemi në recitalit nr. 78 të GDPR ku është sqaruar se:
“...Në mënyrë që të jetë në gjendje të demonstrojë pajtueshmërinë me këtë rregullore, kontrolluesi duhet të miratojë politika të brendshme dhe të zbatojë masa që plotësojnë në veçanti parimet e mbrojtjes së të dhënave sipas dizajnit dhe mbrojtjen e të dhënave si parazgjedhje. Masa të tilla mund të konsistojnë, ndër të tjera, në minimizimin e përpunimit të të dhënave personale, pseudonimizim të të dhënave personale sa më shpejt të jetë e mundur, transparencë në lidhje me funksionet dhe përpunimin e të dhënave personale, duke i mundësuar subjektit të të dhënave të monitorojë përpunimin e të dhënave, duke i mundësuar kontrolluesit të krijojë dhe përmirësojë elementët e sigurisë. Kur zhvillohet, dizajnohen, zgjidhen dhe përdoren aplikacione, shërbime dhe produkte që bazohen në përpunimin e të dhënave personale ose përpunohen të dhëna personale për të përmbushur detyrën e tyre, prodhuesit e produkteve, shërbimeve dhe aplikacioneve duhet të inkurajohen të marrin parasysh të drejtën për mbrojtjen e të dhënave personale gjatë zhvillimit dhe dizajnimit të produkteve, shërbimeve dhe aplikacioneve të tilla dhe, duke pasur parasysh teknologjinë e duhur, për t'u siguruar që kontrolluesit dhe përpunuesit janë në gjendje të përmbushin detyrimet e tyre për mbrojtjen e të dhënave. Parimet e mbrojtjes së të dhënave në projektim dhe në mënyrë të paracaktuar duhet të merren gjithashtu në konsideratë në kontekstin e tenderëve publikë.”
“Në nenin 5, mungon përkufizimi në lidhje me “selinë kryesore” të një kontrolluesi ose përpunuesi.” 
Sillet në vëmendje se në GDPR ky term përdoret për shkak të shtrirjes së fushës së zbatimit të saj në disa vende të BE, në kuadër të mekanizmit të bashkëpunimit dhe konsistencës së parashikuar në Kreun VII të GDPR. Në kushtet kur ky kre nuk është përafruar pasi i dedikohet vendeve anëtare të BE, termi “seli kryesore” nuk është përmendur në ligj dhe si pasojë nuk është nevoja që të përkufizohet.
KSHH ka përcjellë koment në lidhje me nenin 5, gërma “g” të projektligjit, sa i përket përkufizimit të termit ‘marrës’, ku sugjeron shtesën e citimit të drejtpërdrejtë të Rregullores GDPR: “Megjithatë, autoritetet publike që mund të administrojnë ose të njihen me të dhëna personale në kuadrin e një procedimi penal/hetimi të caktuar në përputhje me legjislacionin ndërkombëtar të ratifikuar dhe kuadrin ligjor në fuqi në Shqipëri, nuk do të konsiderohen si marrës; përpunimi i këtyre të dhënave nga këto autoritete publike duhet të jetë në përputhje me rregullat e zbatueshme për mbrojtjen e të dhënave sipas qëllimeve të përpunimit’, një shtesë kjo në përputhje me nenin 4, pika 9 të Rregullores.” 
Komenti nuk është reflektuar pasi parashikimi i GDPR në këtë pjesë të përkufizimit të termit “marrës” lidhet me faktin se GDPR parashikon se nuk zbatohet për përpunimin e të dhënave personale nga autoritetet kompetente për qëllime të parandalimit hetimit, zbulimit ose ndjekjes së veprave penale ose ekzekutimit të dënimeve penale, për shkak se kjo fushë rregullohet nga Direktiva e Policisë. Ndërkohë, projektligji për mbrojtjen e të dhënave personale synohet që të përafrojë në një akt të vetëm, si GDPR ashtu edhe Direktivën e Policisë. Në këto kushte, komenti nuk mund të reflektohet për shkak se përpunimi i të dhënave personale nga autoritetet kompetente, përfshirë si marrës, rregullohet nga Pjesa III e tij.
KSHH ka përcjellë sugjerimin që tek përkufizimet të shtohet edhe termi ‘përfaqësues/e ligjor/e’, i cili nënkupton një person fizik ose juridik i vendosur në Shqipëri, i/e cili/a e caktuar nga kontrolluesi ose përpunuesi me shkrim, përfaqëson kontrolluesin ose përpunuesin në lidhje me detyrimet e tyre përkatëse, sipas këtij ligji. 
Sa i përket këtij komenti sqarojmë se përkufizimi i përfaqësuesit është dhënë në shkronjën “k” të nenit 5.
Sa i përket përkufizimit të kodeve të sjelljes, KSHH ka përcjellë komentin: “Për gërmën “dh”, të nenit 5 të projektligjit, mendojmë që për detyrat e hartuara nën kompetencë të Komisionerit, të realizohet shtesa se këto detyra duhet të jenë rigorozisht në përputhje dhe në zbatim të mirë të ligjit.” 
Në lidhje me këtë koment theksojmë se jo vetëm për kodet e sjelljes, por të gjitha detyrat duhet të zbatohen në përputhje me ligjin, në të kundërt çdo person përgjegjës do të mbajë përgjegjësi për pasojat nga shkelja e ligjit. Në këtë kuptim, nuk vlerësohet e nevojshme që të shtohet togfjalëshi i propozuar.
Komenti sipas së cilit në nenin 6, pika 1, gërma “a” fjalët ‘kundrejt subjektit të të dhënave (parimi i ligjshmërisë)” duhet të hiqen, sepse vetë përpunimi kërkon zbatimin e ligjit (kërkesat e ligjit), ndërsa shprehja ‘parimi i ligjshmërisë’ është një nocion më i gjerë, sqarojmë se komenti është pranuar pjesërisht dhe dispozita është riformuluar në përputhje me parashikimin e GDPR.
Sa i përket nenit 6, gërma “b”, KSHH sugjeron zëvendësimin e togfjalëshit ‘ose të të drejtave dhe lirive të të tjerëve’, me togfjalëshin ‘për qëllime kërkimore shkencore, historike ose qëllime statistikore’. Mbetet e paqartë, cili është kuadri referencë ligjor që parashikon realizimin e përpunimit të të dhënave personale të një individi, për shkak të të drejtave dhe lirive të të tjerëve. Gjithashtu, referuar gërmës “d” të po së njëjtës dispozitë, mendojmë se edhe ky veprim duhet të realizohet me pëlqimin e subjektit, është fjala për të dhënat që mendohet (pretendohet) se mund të mos jenë të sakta dhe të plota.”
Në lidhje me këtë koment sqarojmë se togfjalëshi i referohet përpunimit të të dhënave personale për një qëllim specifik dhe të ligjshëm, të përcaktuar qartë në momentin e mbledhjes, dhe nuk përpunohen më tej për një qëllim tjetër që nuk është në përputhje me qëllimin fillestar, me përjashtim të rastit kur përpunimi i mëtejshëm parashikohet me ligj të veçantë, për shkak të interesit publik, ose të drejtave dhe lirive të të tjerëve. Raste të tilla janë ato të parashikuara nga Pjesa e III e këtij ligji. Sa i përket komentit për shkronjën “d” sjellim në vëmendje se ajo është formuluar në përputhje me GDPR.
KSHH sugjeron që në shkronjën “a” të nenit 7, të shtohet togfjalëshi ‘për përpunimin e të dhënave të tij/saj personale për një ose më shumë qëllime specifike’ në mënyrë që të ketë një qartësi logjike të përmbajtjes së dispozitës respektive. Gjithashtu, në këtë dispozitë sugjerojmë që të shtohet edhe një tjetër gërmë, e cila të parashikojë dispozitën në përputhje me përmbajtjen e Rregullores:
 “Kur përpunimi për një qëllim tjetër nga ai për të cilin janë mbledhur të dhënat personale nuk bazohet në pëlqimin e subjektit të të dhënave ose në një ligj të vendit tone që përbën një masë të nevojshme dhe proporcionale në një shoqëri demokratike, kontrolluesi, për të konstatuar nëse përpunimi për një qëllim tjetër është në përputhje me qëllimin për të cilin janë mbledhur fillimisht të dhënat personale, merr parasysh, ndër të tjera: a) çdo lidhje ndërmjet qëllimeve për të cilat janë mbledhur të dhënat personale dhe qëllimeve të përpunimit të mëtejshëm të synuar; b) kontekstin në të cilin janë mbledhur të dhënat personale, veçanërisht në lidhje me marrëdhëniet ndërmjet subjekteve të të dhënave dhe kontrolluesit; c) natyrën e të dhënave personale, në veçanti nëse përpunohen kategori të veçanta të të dhënave personale, në përputhje me nenin 9, ose nëse përpunohen të dhënat personale në lidhje me dënimet dhe veprat penale, në përputhje me nenin 10; ç) pasojat e mundshme të përpunimit të mëtejshëm të synuar për subjektet e të dhënave; d) ekzistenca e masave mbrojtëse të përshtatshme, të cilat mund të përfshijnë enkriptim ose pseudonimizim”.
Sa i përket këtij komenti sjellim në vëmendje se dispozita ka qartësi logjike pasi ajo duhet të lexohet së bashku me përkufizimin e termit “pëlqim” ku është përcaktuar dhënia e pëlqimit për përpunimin e të dhënave personale për një ose më shumë qëllime specifike. Megjithatë, komenti është pranuar dhe dispozita është reflektuar në përputhje me GDPR dhe komentet e Komisionit Evropian.
Sa i takon nenit 9, KSHH ka përcjellë komentin:
“Për nenin 9 të projektligjit, shprehja ‘mendimet politike’ mund të zëvendësohet me shprehjen ‘bindjet politike’. Paragrafi 1) përjashton rastet e paragrafit të dytë, që lejon përpunimin e të dhënave sensitive. Kemi mendimin se kjo çështje duhet të bëhet më e qartë, sepse në këtë drejtim mund të ketë tejkalime dhe abuzime në kërkesat për të dhënë pëlqimin.”
Sa i përket paragrafit d), mendojmë se duhet të bëhet më e qartë. Kjo edhe për faktin se kjo kërkesë ka të bëjë me organizatat jofitimprurëse politike, filozofike dhe sidomos fetare. 
Për paragrafin 2), gërma f), mendojmë se edhe ky formulim duhet të qartësohet, sepse ka çështje të papërfunduara që nuk duhet të bëhen publike (në këtë këndvështrim duhet të mbahet në konsideratë praktika gjyqësore e Gjykatës Europiane të të Drejtave të Njeriut). Ndërkohë për gërmën h) të së njëjtës dispozitë, duhet të qartësohet se ç’duhet kuptuar me shprehjen ‘parandaluese’. Kjo terminologji mendojmë që të qartësohet, që të mos ketë interpretime të ndryshme.” 
Sa i përket këtyre komenteve sqarojmë se janë kryer disa ndryshime me qëllim qartësinë e normës dhe përputhshmërinë me GDPR.
KSHH sugjeron që neni 10 të titullohet ‘Përpunimi i ligjshëm i të dhënave në lidhje me dënimet dhe veprat penale’, ndërkohë që duhet të parashikohet në përputhje me Rregulloren GDPR edhe një tjetër dispozitë e posaçme sa i përket ‘përpunimit i cili nuk kërkon identifikim’. Në këto kushte, në përputhje me nenin 11 të Rregullores GDPR sugjerojmë shtesën: “1. Nëse qëllimet për të cilat një kontrollues përpunon të dhënat personale nuk kërkojnë ose nuk kërkojnë më identifikimin e një subjekti të të dhënave nga kontrolluesi, kontrolluesi nuk është i detyruar të mbajë, të marrë ose të përpunojë informacion shtesë për të identifikuar subjektin e të dhënave për qellimin e vetem te pajtueshmerise me kete rregullore. 2. Kur, në rastet e përmendura në paragrafin 1 të këtij neni, kontrolluesi është në gjendje të demonstrojë se nuk është në gjendje të identifikojë subjektin e të dhënave, kontrolluesi duhet të informojë subjektin e të dhënave në përputhje me rrethanat, nëse është e mundur. Në raste të tilla, nenet 15 deri në 20 nuk do të zbatohen përveç rasteve kur subjekti i të dhënave, me qëllim të ushtrimit të të drejtave të tij ose të saj sipas këtyre neneve, jep informacion shtesë që mundëson identifikimin e tij ose saj”.
Sa i përket këtij komenti, sqarojmë se janë kryer ndryshimet e nevojshme dhe është shtuar neni 11, sipas GDPR.
Në lidhje me nenin 11, pika 2, KSHH sugjeron që pas togfjalëshit ‘pa cënuar’ të shtohet edhe fjala ‘e paragjykuar’ kriteret e tjera për transferim të parashikuara në këtë seksion. 
Ky koment nuk është reflektuar pasi termi “prejudice” i përdorur nga GDPR mund të përkthehet në mënyrën më të përshtatshme përmes termit “cenuar” pasi kështu arrihet që në çdo rast të garantohet zbatueshmëria e kritereve të tjera për transferim.
KSHH sugjeron që në pikën 3, të nenit 12 të shtohet “Kur Komisioneri, ne administrim te informacionit te domosdoshem, konstaton se një vend i tretë, një territor ose një ose më shumë sektorë të specifikuar brenda një vendi të tretë, ose një organizatë ndërkombëtare nuk siguron më një nivel te mbrojtjes në kuptim të paragrafit 2 të këtij neni, për aq sa është e nevojshme, shfuqizon, ndryshon ose pezullon vendimin e përmendur në paragrafin 3 të këtij neni me akte zbatuese pa efekt prapaveprues. Komisioneri do të hyjë në konsultime me vendin e tretë ose organizatën ndërkombëtare me synimin për të korrigjuar situatën që shkakton vendimin e marrë në përputhje me paragrafin e mesiperm. Komisioneri do te publikoje në faqen e tij të internetit një listë të vendeve të treta, territoreve dhe sektorëve të specifikuar brenda një vendi të tretë dhe organizatave ndërkombëtare për të cilat ka vendosur që një nivel adekuat mbrojtjeje është ose nuk është siguruar”.
Sa i përket këtij komenti vlerësojmë se ai nuk mund të reflektohet pasi është një detyrë të cilën GDPR ia ka ngarkuar Komisionit Europian dhe jo autoriteteve mbikëqyrëse. Gjithashtu, në kushtet e Shqipërisë dhe kapaciteteve të Komisionerit, nuk është e mundur zbatimi i një detyrimi të tillë nëse vendoset në ligj. Megjithatë, përsa kohë Komisioneri do të monitorojë situatën në vendet e tjera, si dhe praktikën e vetë institucionit, ai do të jetë në gjendje që të kryejë detyrën e tij duke rishikuar vendimet përkatëse.
KSHH ka sugjeruar edhe shtesën “të përfshira në një aktivitet të përbashkët ekonomik”, në shkronjën “a”, të pikës 1, të nenit 14, me qëllim qartësimin e unitetit të ndërmarrjeve që janë pjesë e të njëjtës korporatë. Një terminologji e tillë është e përdorur edhe nga neni 47, pika 1, gërma “a” e Rregullores GDPR. Për po të njëjtin nen, KSHH sugjeron që në pikën 2, të shtohet edhe përcaktimi “në rregullat e detyrueshme të korporatave, edhe të procedurave që duhet të ndiqen për ankimet.” 
Ky koment është pranuar dhe dispozita është riformuluar në përputhje me GDPR.
Sa i përket nenit 15, KSHH ka përcjellë këto komente:
Në nenin 15, pika 1, gërma c) duhet të parashikohet si një kusht për zbatimin e përjashtimeve nga kjo dispozitë: “c) të respektojnë thelbin e të drejtave për mbrojtjen e të dhënave personale dhe lirinë e shprehjes”.
Për pikën 2) të së njëjtës dispozitë, thuhet se “pavarësisht nga mënyra që përdoret për t’i transmetuar ato”, mëndojmë se mënyrat e përdorura nuk duhet të cënojnë dinjitetin, personalitetin dhe privatësinë e personit. 
Për pikën 3) të së njëjtës dispozitë, kemi mendimin se kjo duhet të pasqyrohet në ligje dhe jo në akt nënligjor të Komisionerit.
Në lidhje me këto komente, sqarojmë se dispozita është riformuluar në përputhje me parashikimet e GDPR.
Sa i përket nenit 17 të projektligjit, KSHH përcjell komentin se duhet të përfshihet edhe e drejta e respektimit të parimit të privatësisë, si dhe të bëhen më të qarta rasti ose rastet e fitimit të aksesit në dokumentat zyrtare ose në informacionin publik. 
Për këtë koment sqarojmë se çështjet e ngritura në të janë të rregulluara nga ky ligj për mbrojtjen e të dhënave personale dhe nga ligji nr. 119/2014  “Për të drejtën e informimit” i ndryshuar për çështjet që lidhen me të drejtën e informimit dhe aksesit në informacionin/dokumentacionin publik, si dhe dispozita është riformuluar në përputhje me GDPR dhe komentet e Komisionit Evropian.
Për nenin 19 KSHH ka përcjellë këto komente:
Për nenin 19, pika 2, nga projektligji mbetet e paqartë, nëse kur informacioni ofrohet verbalisht a nuk duhet të mbahet procesverbali përkatës? Për nenin 19, pika 5, mendojmë se nga vetë të dhënat duhet të rezultojë pamundësia e identitetit të subjektit. Kjo do të thotë se mendimi (konkluzioni) i kontrolluesit duhet të mbështetet në të dhënat e pseudonimizuara.
Në lidhje me këtë koment sqarojmë se dispozitat janë riformuluar në përputhje me GDPR.
Në nenin 20, pika 1, gërma “a” KSHH sugjeron të shtohet dhënia e informacionit mbi kontaktin e ‘përfaqësuesit të kontrolluesit’ si dhe të nënpunësit përgjegjës për mbrojtjen e të dhënave të kontrolluesit.
Ky koment është pranuar dhe dispozita është riformuluar në përputhje me GDPR.
Për nenin 21 të projektligjit, KSHH ka sjellë komentin se: “duhet të qartësohet se ç’duhet kuptuar me shprehjen ‘logjikë e vendimmarrjes’. Në ç’baza do të parashikohej ruajtja e të dhënave personale, pa qenë nevoja të përdoreshin kriteret përkatëse?”
Në lidhje me këtë dispozitë, sqarojmë se ajo është formuluar në përputhje me dispozitën përkatëse të GDPR, si dhe interpretimi i saj duhet të bëhet duke u bazuar në recitalin nr. 63 të saj.
Sa i përket ‘të drejtës për t’u harruar’ të parashikuar në nenin 23, KSHH sugjeron që të realizohen shtesat në përputhje me nenin 17, pika 1 të Rregullores GDPR. Më konkretisht këto shtesa, i korrespondojnë argumentimeve mbi bazën e të cilave subjekti i të dhënave personale mund të kërkojë nga kontrolluesi fshirjen e të dhënave personale, si një element i domosdoshëm me të drejtën për t’u harruar. Më konkretisht, sugjerojmë shtesën e këtyre argumentimeve: “(i) të dhënat personale nuk janë më të nevojshme në lidhje me qëllimet për të cilat janë mbledhur ose përpunuar; (ii) subjekti i të dhënave tërheq pëlqimin mbi të cilin bazohet përpunimi, dhe kur nuk ka bazë tjetër ligjore për përpunimin; (iii) subjekti i të dhënave kundërshton përpunimin në përputhje me nenin 24 dhe nuk ka arsye legjitime mbizotëruese për përpunimin; (iv) të dhënat personale janë përpunuar në mënyrë të paligjshme”.
Në lidhje me këtë koment sqarojmë se e drejta për t’u harruar është pjesë e së drejtës për fshirje. Në këto kushte ky nen interpretohet dhe zbatohet në përputhje me të drejtën për fshirje.
Për nenet 24 dhe 26, KSHH ka përcjellë këto komente:
Për nenin 24, sugjerojmë që të pasqyrohet si veprohet kur Komisioneri vendos refuzimin e bllokimit? Për nenin 26 të projektligjit, a do të ishte e justifikueshme që kontrolluesi të mos përpunonte të dhënat personale, duke u mbështetur kryesisht në këtë apo atë pretendim ligjor?
Në lidhje me këto komente sqarojmë se dispozitat janë formuluar në përputhje me GDPR.
Sa i përket nenit 28, mbi ‘kufizimet e të drejtave të subjekteve të të dhënave’ sugjerojmë shtimin e një paragrafi 2) me përmbajtjen e mëposhtme: “Në veçanti, çdo masë legjislative e përmendur në paragrafin 1 do të përmbajë dispozita specifike të paktën, aty ku është e nevojshme, në lidhje me: qëllimet e përpunimit ose kategoritë e përpunimit; (i) kategoritë e të dhënave personale; (ii) shtrirja e kufizimeve të vendosura; (iii) masat mbrojtëse për të parandaluar abuzimin ose aksesin ose transferimin e paligjshëm; (iv) specifikimin e kontrolluesit ose kategorive të kontrolluesve; (v) periudhat e ruajtjes dhe masat mbrojtëse të zbatueshme duke marrë parasysh natyrën, qëllimin dhe qëllimet e përpunimit ose kategoritë e përpunimit; (vi) rreziqet për të drejtat dhe liritë e subjekteve të të dhënave; dhe (vii) të drejtën e subjekteve të të dhënave për t'u informuar për kufizimin, përveç rasteve kur kjo mund të jetë e dëmshme për qëllimin e kufizimit”.
Sa i përket këtij komenti sqarojmë se ai është pranuar dhe dispozita është riformuluar në përputhje me GDPR.
Për nenin 29, pika 2) të projektligjit, KSHH sugjeron që shprehja ‘kontrolluesi reflekton’ të bëhet më e qartë, sepse ndryshe mundet që termi ‘reflekton’ të shoqërohet me element subjektivë. 
Në vijim të këtij komenti, sqarojmë se dispozita është riformuluar.
Për nenin 38 të projektligjit, në vlerësimin tonë, mbetet e paqartë se në ç’mënyrë duhet bërë njoftimi, cili është efekti (ose përse duhet bërë njoftimi) para përpunimit të të dhënave?
Në lidhje me këtë koment theksojmë se neni 38 është hequr nga përmbajtja e projektligjit.
Për nenin 44 të projektligjit, pika 4, vlerësojmë se duhet të qartësohet se çfarë cilësie dhe ç’pozicion duhet të kishte organi monitorues që do të akreditonte Komisioneri? Ndërkohë sa i përket nenit 45 të projektligjit, vlerësojmë se duhet të qartësohet si do të realizohet ky vlerësim nga Komisioneri, dmth mbi ç’baza dhe mbështetur në cilat kritere. Ndoshta do të ishte më e përshtatshme që këto të dhëna të përcaktoheshin me ligj dhe jo nga Komisioneri. Duke qenë se në nenin 46 është parashikuar termi ‘certifikimi’ njëlloj me terminologjinë e përdorur edhe nga ana e Rregullores GDPR, sugjerojmë që edhe në nenin 45, pika 1), termi ‘akreditim’ të zëvendësohet me atë ‘certifikim’. 
Në lidhje me këto komente sillet në vëmendje se dispozitat janë hartuar në përputhje me dispozitat e GDPR dhe duhet të interpretohen në përputhje me recitalet 98 dhe 99 të GDPR.
Për nenin 53, për mendimin tonë është i diskutueshëm përmbajtja e pikës 1, shkronja a), ku bëhet fjalë për personat kur ka ‘arsye të forta’ për të besuar se ata kanë kryer ose do të kryejnë një vepër penale. Ky përafrizim mund të bjerë ndesh me parimin e prezumimit të pafajësisë. I diskutueshëm, mendojmë se është edhe formulimi i shkronjës c), ku thuhet: “japin arsye për të besuar”. Idem edhe për shkronjën d). Mbetet e paqartë se cili është institucioni përgjegjës për të realizuar këtë dallim. Në këndvështrimin tonë, kjo lidhet edhe me shprehjen ‘vlerësime personale’. 
Në lidhje me këtë dispozitë, sqarojmë se ajo është riformuluar në përputhje me GDPR dhe Kodin e Procedurave Penale.
Për nenin 81, pika 2, fjalët ‘anëtari i Kuvendit’ të qartësohet, nëse kemi të bëjmë me termin ‘deputet’? 
Në lidhje me këto koment sqarojmë se togfjalëshi “anëtar i Kuvendit” është zëvendësuar me termin “deputet” 
Për nenin 84, gërma q) mendojmë të shtohet ‘së tij’ (veprimtarisë së tij).
Sa i përket këtij komenti, sqarojmë se kjo dispozitë është hequr nga përmbajtja e projektligjit. 
Ndërkohë, Ministria e Drejtësisë organizoi më datë 12.07.2022, dy tryeza konsultimi ku janë ftuar për të dhënë mendimin e tyre dhe për të diskutuar mbi projektligjin institucionet publike dhe grupet e interesit. Komentet e institucioneve publike janë pasqyruar në mënyrë të përmbledhur më lart, ndërkohë nga grupet e interesit komentet ishin si vijon:
Shoqata “Bashkimi Tregtar i Shqipërisë” ka përcjellë komente në lidhje me qartësimin e disa prej përkufizimeve të parashikuara në nenin 5, për të cilat janë dhënë sqarimet e nevojshme në përmbajtje të këtij relacioni. Komenti mbi masën e sanksioneve administrative fillimisht është reflektuar, por më pas dispozita është ndryshuar për shkak të nevojës së arritjes së përputhshmërisë së plotë të projektligjit me GDPR, sipas komenteve të Komisionit Evropian.
Shoqata Shqiptare e Bankave ka përcjellë të njëjtin koment në lidhje me masën e sanksioneve administrative, për të cilin vlen i njëjti sqarim i dhënë për Shoqatën “Bashkimi Tregtar i Shqipërisë”.
Lidhur me komentin mbi parashikimin e një rasti përjashtimor mbi vjeljen e gjobave në rast se subjekti ushtron të drejtën e ankimit ndaj gjobave, është parashikuar që ekzekutimi i gjobave të bëhet sipas legjislacionit në fuqi për kundërvajtjet administrative. Komentet e tjera lidhen me formulimin e dispozitave të projektligjit për të cilat sqarojmë, se ato janë formuluar në mënyrë të tillë që të arrihet përputhshmëria e plotë me dispozitat e GDPR dhe Direktivës së Policisë. Për shkak të natyrës së Rregulloreve të cilat nuk i japin mundësi shteteve të kryejnë ndryshime të dispozitave, ato janë formuluar në mënyrë të tillë që të jenë të njëjta me dispozitat e GDPR, ndërsa shpjegimet përkatëse janë dhënë edhe në relacionin shpjegues të projektligjit. Gjithashtu, për të siguruar zbatimin e drejtë të këtij ligji, Komisioneri në përmbushje të kompetencave të tij, do të publikojë rekomandime për zbatimin e kërkesave të këtij ligji, si dhe udhëzues me shpjegime për zbatimin e detyrimeve që burojnë nga ky ligj, që ndër të tjera përfshijnë kohëzgjatjen e ligjshme të ruajtjes së të dhënave personale ose masat e sigurisë në sektorë të ndryshëm të aktiviteteve të përpunimit.

	ZBATIMI DHE MONITORIMI
[bookmark: ZbatimiMonitorimi]Si do të organizohen zbatimi dhe monitorimi?(jo më shumë se 5 rreshta)
Për zbatimin e këtij ligji do të ngarkohen të gjithë subjektet e të drejtës publike dhe private të cilët kryejnë përpunim të të dhënave personale dhe institucioni përgjegjës për monitorimin e tij është Zyra e Komisionerit për të Drejtën e Informimit dhe Mbrojtjen e të Dhënave Personale. Tregues të suksesit të ligjit do të jenë zbatimi i standardeve të BE-së, niveli i ndërgjegjësimit të qytetarëve, trendi në rënie i numrit të ankesave të paraqitura pranë Komisionerit, si dhe trendi në rritje i numrit të kontrolluesëve që zbatojnë detyrimet e parashikuara nga ligji ri.


[bookmark: _Toc506919731]
	PJESA 2: BAZA KRYESORE E ANALIZËS DHE E PROVAVE 



Historik
Jepni kontekstin e politikës.
Mbrojtja e të dhënave personale është një e drejtë themelore e individit që përfaqëson gjithashtu një vlerë shoqërore dhe juridike. Në vitin 1981, u miratua Konventa e Këshillit të Evropës “Për mbrojtjen e individëve në lidhje me përpunimin automatik të të dhënave personale” (në vijim “Konventa 108”). Konventa 108, prej 40 vjetësh shërben si bazë legjislative rregullatore ndërkombëtare në këtë fushë. Republika e Shqipërisë ratifikoi Konventën 108, si dhe Protokollin shtesë të saj nr. 181 “Për Mbrojtjen e individëve nga Përpunimi Automatik i të Dhënëve Personale lidhur me autoritetet mbikëqyrëse dhe lëvizjen ndërkufitare të të dhënave personale” me anë të ligjeve nr. 9287/2004 dhe nr. 9288/2004.

Nga ana tjetër, në një kohë kur shumë shtete anëtare kishin miratuar më parë ligje kombëtare në fushën e mbrojtjes së të dhënave, me datë 24 tetor 1995 u miratua Direktiva 95/46/ EC “Mbi mbrojtjen e personave nga përpunimi i të dhënave personale dhe mbi lëvizjen e lirë të këtyre të dhënave”. Më datë 27.07.2006 Kuvendi i Republikës së Shqipërisë miratoi ligjin nr. 9590 për “Ratifikimin e Marrëveshjes së Stabilizim-Asocimit ndërmjet Republikës së Shqipërisë dhe Komunitetit Evropian e Shteteve të tyre anëtarë”. Sipas nenit 79 të kësaj Marrëveshje, me hyrjen në fuqi të kësaj marrveshje, Shqipëria do të harmonizojë legjislacionin për mbrojtjen e të dhënave personale me të drejtën komunitare dhe me legjislacionin tjetër evropian dhe ndërkombëtar mbi privatësinë. Bazuar në këtë dispozitë, Shqipëria gjithashtu do të krijonte organin mbikëqyrës të pavarur me burime të mjaftueshme financiare dhe njerëzore për të monitoruar dhe garantuar në mënyrë efikase imponimin e legjislacionit të brendshëm për mbrojtjen e të dhënave personale.

Në këtë kuadër, u miratua ligji nr. 9887, datë 10.03.2008 “Për mbrojtjen e të dhënave personale” i cili parashikoi ngritjen e institucionit të Komisionerit për Mbrojtjen e të Dhënave Personale, si institucion publik të pavarur i cili mbikëqyr dhe monitoron mbrojtjen e të dhënave personale, duke respektuar e garantuar të drejtat dhe liritë themelore të njeriut. Ligji i ri shfuqizoi ligjin nr. 8517, datë 22.07.1999 “Për mbrojtjen e të dhënave personale”, i cili parashikonte disa rregulla të përpunimit të të dhënave personale, por rezultatet e zbatimit të tij nuk ishin në masën e pritshme. Ligji nr. 9887 datë 10.03.2008 “Për mbrojtjen e të dhënave personale”, u pasua me disa ndryshime me ligjin nr. 48/2012 i cili u hartua në harmoni të plotë me Direktivën 95/46/EC. 

Ndërkohë në vitet në vijim, vendet anëtare të BE-së si dhe Komisioni Evropian propozuan një paketë reformash në fushën e mbrojtjes së të dhënave, duke pohuar domosdoshmërinë e modernizimit të normave aktuale të mbrojtjes së të dhënave, për shkak të zhvillimeve të shpejta teknologjike dhe globalizimit. Paketa e reformave konsistoi në hartimin e një Rregullore të Përgjithshme (GDPR) dhe të Direktivës së Policisë e cila që siguron mbrojtjen e të dhënave në fushën e bashkëpunimit policor dhe çështjeve penale. Në maj 2018, pas një periudhe tranzitore 2 vjeçare që iu la vendeve anëtare të BE-së për të përvetësuar aktet e miratuara, hyri në fuqi GDPR dhe Direktiva e Policisë të cilat shfuqizuan Direktivën 95/46/EC të BE, si dhe ndryshuan e përforcuan rregullat e përpunimit dhe mbrojtjes së të dhënave personale. Ky standard i ri global për të dhënat dhe privatësinë ndikoi jo vetëm në bizneset dhe përdoruesit e vendeve anëtare, por edhe përtej kufijve të kontinentit Evropian.
Në kuadër të procesit të integrimit të vendit në BE, si dhe përbushjes së detyrimeve që rrjedhin nga aktet ndërkombëtare, Zyra e Komisionerit intensifikoi hapat për harmonizimin e legjislacionit në fuqi për mbrojtjen e të dhënave personale me acquis në këtë fushë, nëpërmjet përfitimit të projektit të binjakëzimit të financuar nga programi i BE-së IPA 2017 sipas aktivitetit “Mbështetje institucionit për përafrimin e legjislacionit mbi mbrojtjen e të dhënave personale me acquis-in e Bashkimit Evropian” i cili ka si objektiv kryesor përafrimin e legjislacionit shqiptar me atë të Bashkimit Evropian. 
Problemi në shqyrtim
Përshkruani natyrën e problemit.
Identifikoni shkaqet e problemit.
Përshkruani shtrirjen e problemit.
Identifikoni grupet e prekura nga ky problem - qeveria / biznesi / shoqëria civile / qytetarët.
Vlerësoni nëse problemi mund të trajtohet ose jo përmes një ndryshimi të politikave.

Ritmi i shpejtë i ndryshimeve teknologjike dhe globalizimit kanë transformuar thellësisht mënyrën në të cilën një sasi gjithnjë e në rritje e të dhënave personale mblidhet, aksesohet, përdoret dhe transferohet. Mënyra të reja për shpërndarjen e informacionit nëpërmjet rrjeteve sociale dhe ruajtjen e sasive të mëdha të të dhënave në distancë, janë bërë pjesë e jetës për të gjithë qytetarët. Në të njëjtën kohë, të dhënat personale janë bërë asete për shumë biznese si një pjesë e rëndësishme e aktiviteteve të tyre ekonomike. 

Të gjitha sa më sipër sjellin si pasojë evidentimin e mundësisë dhe rrezikut që informacioni dhe të dhënat personale të qytetarëve, për më tepër ato sensitive, të aksesohen ose publikohen nga persona të paautorizuar, duke cenuar rëndë të drejtën për mbrojtjen e të dhënave personale. Në këto kushte, paraqitet domosdoshmëria për të marrë masat e duhura për vendosjen e mekanizmave për mbrojtjen e të dhënave personale. Krahas masave me karakter teknik, nevojitet të analizohen dhe nëse është e nevojshme të ndërmerren edhe masa me karakter rregullator. 

Privatësia është e lidhur ngushtësisht me shërbimet bazike të jetës së përditshme si psh: përdorimi i shërbimeve publike e-gov, hyrja në llogarinë bankare, postën elektronike apo llogaritë në rrjetet sociale. Shkelja e privatësisë për shkak të mungesës së masave të sigurisë për mbrojtjen e të dhënave personale, mund të pengojë përdorimin e të gjitha shërbimeve të sipër listuara. Prandaj, një nivel i lartë i mbrojtjes së të dhënave është gjithashtu thelbësor për të rritur besimin në shërbimet e internetit dhe për të përmbushur potencialin e ekonomisë digjitale, duke inkurajuar kështu rritjen ekonomike dhe konkurrencën. 

Nga ana tjetër, mungesa e kulturës dhe e besimit të qytetarëve në ushtrimin e kësaj të drejtë mund ti privojë ata nga përdorimi i shumë shërbimeve online të cilat do ta lehtësonin akoma më shumë jetën e tyre duke shmangur në këtë mënyrë burokraci të panevojshme. 

Kuadri ligjor në fuqi për mbrojtjen e të dhënave personale, nuk është i përafruar me legjislacionin e BE në fushën e mbrojtjes së të dhënave personale si Rregullorja (BE) 2016/679 e Parlamentit Evropian dhe e Këshillit e datës 27 prill 2016 mbi mbrojtjen e personave fizikë në lidhje me përpunimin e të dhënave personale dhe për lëvizjen e lirë të këtyre të dhënave dhe shfuqizimin e Direktivës 95/46/EC (në vijim “GDPR”), si dhe Direktivën që ka të bëjë me mbrojtjen e personave fizikë në lidhje me përpunimin e të dhënave personale nga autoritetet kompetente për qëllimet e parandalimit, hetimit, zbulimit dhe ndjekjes të veprave penale ose ekzekutimin e dënimeve penale, dhe lëvizjen e lirë të të dhënave të tilla dhe shfuqizimit të vendimit 2008/977/JHA të Këshillit (në vijim Direktiva e policisë). Mbetet ende problematike fakti që legjislacioni kombëtar për mbrojtjen e të dhënave personale nuk është përafruar me këto acquis, edhe pse kjo është një kërkesë e vazhdueshme në 6 (gjashtë) Progres Raportet e fundit të Komisionit Evropian për Shqipërinë (2018-2023), apo edhe si rekomandim i lënë në dokumente të tjera të organizmave ndërkombëtar, veçanërisht në kuadër të procesit të integrimit të vendit në BE. Nevoja për përafrimin e legjislacionit në fuqi për mbrojtjen e të dhënave personale me acquis të BE në këtë fushë, është e rëndësishme me qëllim që qytetarëve shqiptarë t’u garantohen standardet më të larta evropiane në fushën e mbrojtjes së të dhënave personale në një kohë kur përpunimi i të dhënave personale në epokën digjitale është shumëfishuar dhe ligji aktual nuk mund të ofrojë mbrojtje të përshtatshme. 
Në këtë kontekst, problemi në shqyrtim lidhet me nevojën për përmirësimin e vazhdueshëm të legjislacionit në fuqi për mbrojtjen e të dhënave personale, duke e përafruar me tej me acquis të BE në këtë fushë, në kuadër të procesit të integrimit në BE, si dhe miratimi paralelisht i normave ndërkombëtare në këtë fushë. 
kërkesë e vazhdueshme e Progres Raporteve të Komisionit Evropian (KE) për Shqipërinë (2018-2023). Konkretisht rekomandimet si vijon: 
· Progres Raporti i KE për vitin 2018: “Përpjekje të mëtejshme duhen bërë që të përafrohet legjislacioni për mbrojtjen e të dhënave personale me GDPR dhe Direktivën e Policisë”[footnoteRef:5]; [5: Albania Report 2018  https://www.eeas.europa.eu/sites/default/files/20180417-albania-report.pdf] 

· Progres Raporti i KE për vitin 2019: “Përpjektje të mëtejshme janë të nevojshme për të përafruar legjislacionin për mbrojtjen e të dhënave personale me Rregulloren e Përgjithshme Evropiane për Mbrojtjen e të Dhënave Personale 2016/679 dhe Direktivën e Policisë 2016/680” [footnoteRef:6]; [6:  Albania Report 2019 https://neighbourhood-enlargement.ec.europa.eu/document/doënload/d14ab736-12ef-4892-bf95-51d7de7a2840_en?filename=20190529-albania-report.pdf] 

· Progres Raporti i KE për vitin 2020: “Në fushën e mbrojtjes së të dhënave personale, përpjekje të mëtejshme janë të nevojshme për të përafruar legjislacionin për mbrojtjen e të dhënave personale me Rregulloren e Përgjithshme Evropiane për Mbrojtjen e të Dhënave Personale 2016/679 dhe Direktivën e Policisë 2016/680”[footnoteRef:7]; [7:  Albania Report 2020 https://neighbourhood-enlargement.ec.europa.eu/system/files/2020-10/albania_report_2020.pdf] 

· Progres Raporti i KE për vitin 2021: “Në fushën e mbrojtjes së të dhënave personale, përpjekjet kanë vazhduar për të përafruar legjislacionin për mbrojtjen e të dhënave personale me Rregulloren e Përgjithshme Evropiane për Mbrojtjen e të Dhënave Personale 2016/679 dhe Direktivën e Policisë 2016/680”[footnoteRef:8]; [8:  Albania Report 2021 https://neighbourhood-enlargement.ec.europa.eu/system/files/2021-10/Albania-Report-2021.pdf] 

· Progres Raporti i KE për vitin 2022: 
· “Shqipëria duhet të marrë masa për të parandaluar përsëritjen e shkeljeve masive të të dhënave personale dhe duhet të përshpejtojë përpjekjet për të përafruar legjislacionin e tij me Rregulloren e Përgjithshme të BE-së për Mbrojtjen e të Dhënave (GDPR)”;
· “ Të përmirësojë mbrojtjen e të dhënave, veçanërisht duke miratuar ligjin e rishikuar për mbrojtjen e të dhënave personale, duke përputhur me rregulloren e BE-së për Mbrojtjen e të Dhënave të Përgjithshme, duke forcuar Zyrën e Komisionerit për Mbrojtjen e Informacionit dhe të Dhënave, dhe duke rritur ndërgjegjësimin, përfshirë institucionet publike”[footnoteRef:9]; [9:  Albania 2022 Report https://neighbourhood-enlargement.ec.europa.eu/document/doënload/dde85556-8061-41f3-ba0c-5e921158bc53_en?filename=Albania%20Report%202022.pdf] 

· Progres Raporti i KE për vitin 2023: 
· “Për mbrojtjen e të dhënave personale, Shqipëria duhet të vendosë garanci të forta ligjore dhe institucionale për të parandaluar shkelje të mëtejshme masive të privatësisë nga kompanitë private dhe administrata publike dhe të miratojë legjislacionin e nevojshëm për të dhënat personale për ta harmonizuar me acquis të BE-së”;
· “Të përmirësohet mbrojtja e të dhënave, në veçanti duke miratuar Ligjin e rishikuar për mbrojtjen e të dhënave personale në përputhje të plotë me acquis të BE-së, duke forcuar pavarësinë dhe kapacitetet e Komisionerit për të Drejtën e Informimit dhe Mbrojtjen e të Dhënave Personale, si dhe me masa për rritjen e ndërgjegjësimit”;
· “Ligji duhet të sigurojë pavarësinë e Zyrës së Komisionerit për të Drejtën e Informimit dhe Mbrojtjen e të Dhënave Personale (KDIMDP) dhe t’a fuqizojë atë për të miratuar vendime detyruese. Për më tepër, për të siguruar përafrimin efektiv me acquis të BE-së për mbrojtjen e të dhënave, kapacitetet e KDIMDP-së do të duhet të forcohen”[footnoteRef:10]. [10:  Albania 2023 Report https://neighbourhood-enlargement.ec.europa.eu/system/files/2023-11/SËD_2023_690%20Albania%20report.pdf] 

Procesi i vlerësimit analitik të përafrimit të legjislacionit me acquis communautaire përfundoi me publikimin në korrik 2023 të Raportit të Shqyrtimit të Komisionit Evropian (Screening Report Albania). Në këtë kuadër, për Kapitullin 23 “Gjyqësori dhe të drejtat themelore” Seksioni “Për mbrojtjen e të dhënave personale” lihen këto rekomandime: 
· “Shqipëria ka nevojë të përafrojë ligjin për mbrojtjen e të dhënave personale me Rregulloren e Përgjithshme të Bashkimit Evropian për Mbrojtjen e të Dhënave Personale (GDPR) 2016/679 dhe me Direktivën e Policisë 2016/680”;
· “Ligji duhet të sigurojë autonominë organizative të Komisionerit për të Drejtën e Informimit dhe Mbrojtjen e të Dhënave Personale, dhe ta fuqizojë atë të miratojë vendime detyruese”; 
· “Për sa i përket zbatimit të ligjit, kapacitetet dhe kompetencat e Komisionerit, do të duhet të rriten nëse kërkohet që ai të përballojë me efikasitet përgjegjësitë e reja që rrjedhin nga ligji që pritet të miratohet”; 
· “Ndërgjegjësimi për të drejtën e mbrojtjes së të dhënave personale, si një e drejtë themelore, është ende në nivele të ulëta ndër institucionet publike, si edhe në publikun e gjerë”.[footnoteRef:11] [11:  Raporti i Shqyrtimit të Komisionit Evropian 2023 https://neighbourhood-enlargement.ec.europa.eu/document/doënload/b83313ef-48c5-4bef-9f00-f5d66509572e_en?filename=AL%20Cluster_1%20Draft%20screening%20report_external%20version.pdf] 


Zyra e Komisionerit ishte një nga institucionet e pavaruara shqiptare të përzgjedhura për auditim në kuadër të Misionit të Vlerësimit të BE (Peer Mission Review). Qëllimi i tij ishte identifikimi i kapaciteteve administrative, veçanërisht, rregullimin ligjor të statusit, autonomisë financiare, rekrutimin e stafit apo procesin e vendimmarrjes; marrëdhëniet me pushtetin ligjvënës dhe atë ekzekutiv; si dhe perceptimin e besimit të publikut për pavarësinë institucionale. Në përfundim të këtij procesi, Misioni i Vlerësimit hartoi Raportin i cili ndër të tjera rithekson nevojën për përafrimin e legjislacionit për mbrojtjen e të dhënave personale me acquis të BE, konkretisht: “Prezantimi i ligjit të ri dhe përafrimi i tij me acquis të BE do të përmirësonte dukshëm kuadrin ligjor për mbrojtjen e të dhënave personale në Shqipëri”.

Grupet e prekura nga ky problem  përfshijnë qeverinë, qytetarët, biznesin dhe çdo subjekt tjetër të së drejtës publike dhe private që gjatë veprimtarisë së tij kryen përpunim të të dhënave personale. Disa nga aspketet kryesore të kësaj reforme lidhen me parashikimin e të drejtave të reja për subjektet e të dhënave, detyrimeve të reja për kontrolluesit dhe përpunuesit, vendosjen e standardeve të reja në funksion të mbrojtjes së të dhënave personale, forcimin e autoriteteve mbikëqyrëse për mbrojtjen e të dhënave personale, si dhe një sistem të ri sanksionesh për shkelësit e ligjit. Më konkretisht, duke qënë se GDPR vjen si vazhdimësi e Direktivës 95/46/ EC për mbrojtjen e të dhënave personale, edhe projektligji i propozuar, nuk prezanton një sistem krejtësisht të ri të mbrojtjes së të dhënave në Shqipëri, por përmirëson dhe detajon më në hollësi rregullat e ligjit në fuqi për mbrojtjen e të dhënave personale. Projektligji ka përmirësuar një pjesë të konsiderueshme dispozitash të ligjit aktual ndërsa janë shtuar edhe dispozita të reja në kuadër të përafrimit me acquis të BE. 

1. Zgjerohen të drejtat e subjektit të të dhënave dhe përmirësohen të drejtat që ai gëzon aktualisht me qëllim garantimin e një niveli kontrolli më të lartë mbi të dhënat e tij personale. Në këtë kuadër:
· E drejta për informim përmirësohet duke garantuar që informacioni i kërkuar nga subjekti i të dhënave, të jepet nga kontrolluesi në një formë koncize, transparente, të kuptueshme dhe lehtësisht të aksesueshme, veçanërisht kur informacioni u drejtohet fëmijëve;
· E drejta e aksesit që gëzon subjekti i të dhënave garanton tashmë mundësinë për të që të marrë nga kontrolluesi një kategori më të gjërë informacioni nëse të dhënat e tij personale janë duke u përpunuar;
· E drejta për të kërkuar bllokimin e përpunimit detajohet duke specifikuar konkretisht arsyet e mundshme të subjektit të të dhënave për të kërkuar bllokimin e tyre;
· Prezantohet për herë të parë “e drejta për tu harruar” e cila mund të konsiderohet si një e drejtë e re e subjektit të të dhënave në konteksin e zhvillimeve teknologjike, megjithatë është një përmirësim i të drejtës së subjektit për të kërkuar fshirjen e të dhënave personale, diktuar nga kushtet e zhvillimit teknologjik. Kjo e drejtë shërben si një garanci në mjedisin online për subjektin e të dhënave, duke detyruar ofruesit e motorëve të kërkimit të fshijnë me kërkesë të subjektit të të dhënave informacionin në lidhje me të, i cili me kalimin e kohës nuk është më i nevojshmëm, por kur gjendet ka një ndikim negativ në reputacionin e tij. Qëllimi i kësaj të drejte është të eleminojë çdo gjurmë të të dhënave të çdo personi që dëshiron të “harrohet” përgjithmonë nga rrjetet sociale dhe motorët e kërkimit në internet si Google apo platforma të tjera kërkimi.
· Garantohet për herë të parë “e drejta për transferueshmërinë e të dhënave” e cila synon ti ofrojë mundësinë subjektit të të dhënave për të lëvizur, kopjuar ose transmetuar lehtësisht të dhënat personale nga një kontrollues tek një kontrollues tjetër për qëllime të caktuara. 

2. Përfshihen detyrime të reja për kontrolluesit dhe përpunuesit të cilat prezantohen për herë të parë në legjislacionin për mbrojtjen e të dhënave personale me qëllim garantimin më efektiv të sigurisë së informacionit në procesin e përpunimit të të dhënave personale. Konkretisht: 
· Kryerja e vlerësimit të ndikimit në mbrojtjen e të dhënave personale përpara fillimit të një procesi përpunimi me qëllim identifikimin e rreziqeve të mundshme për të drejtat dhe liritë e subjektit të të dhënave dhe minimizimin e tyre sa më shpejt të jetë e mundur nëse rezulton se ky përpunim përbën rrezik të lartë;
· Detyrimi për tu konsultuar paraprakisht me Komisionerin përpara fillimit të përpunimit të dhënave, në rast se ky përpunim rezulton me rrezik të lartë për subjektin e të dhënave;
· Detyrimi për njoftim i Komisionerit në rast cenimi të të dhënave personale, si dhe subjekteve të të dhënave kur rreziqet e shkaktuara nga cenimi i të dhënave mund të të jenë të larta;
· Prezantimi i konceptit të mbrojtjes së të dhënave në projektim (by design) dhe mbrojtjes në mënyrë të paracaktuar (by default) si dhe inkurajimi i kontrolluesëve dhe përpunuesëve për përdorimin e këtyre teknologjive;
· Detyrimi i organeve të sektorit publik dhe privat për emërimin e një nëpunësi të mbrojtjes së të dhënave me qëllim garantimin e përputhshmërisë së organizatës ku bën pjesë me kërkesat e ligjit për mbrojtjen e të dhënave personale gjatë procesve përpunuese të të dhënave që kryejnë në kuadër të ushtrimit të veprimtarisë së tyre;
· Hartimi i kodeve të sjelljes për kategori të caktuar kontrolluesish dhe përpunuesish të cilat kanë për qëllim të kontribuojnë në zbatimin sa më të mirë të ligjit për mbrojtjen e të dhënave personale nga këta të fundit;
· Organe Monitoruese të akredituara nga Komisioneri të cilët kanë si mision monitorimin e përputhshmërinë ose jo të kontrolluesëve dhe përpunuesëve me kodin e sjelljes në rast se këta të fundit kanë marrë përsipër ti përmbahen atij;
· Ngritja e mekanizmit të certifikimit, si një instrument i cili demonstron se një proces përpunimi është në përputhje me kuadrin ligjor për mbrojtjen e të dhënave personale dhe se gjatë procesit të përpunimit të të dhënave ekzistojnë garanci të mjaftueshme për sigurinë e tyre. 

3. Parimet dhe kriteret për përpunimin e të dhënave personale edhe pse mbeten të njëjta, përshkruhen në mënyrë më të detajuar dhe të hollësishme. Në këtë kuadër: 
· Forcohen kriteret për dhënien dhe vlefshmërinë e pëlqimit të subjektit të të dhënave si dhe trajtohen aspektet praktike që lidhen me pëlqimin e fëmijëve ose pëlqimin me mjete elektronike;
· Integrohet në mënyrë eksplicite “parimi i përgjegjshmërisë” së kontrolluesëve dhe përpunuesëve në procesin e përpunimit të të dhënave personale, të cilët tashmë duhet të jenë në gjëndje të demonstrojnë përputhshmëri me kërkesat e legjislacionit për mbrojtjen e të dhënave personale.

4. Shtohet kategoria e të dhënave personale “sensitive” me “të dhëna gjenetike”,   “të dhëna biometrike”, “të dhëna për orientimin seksual” dhe në të njëjtën kohë paraqitet si kusht thelbësor detyrimi i kontrolluesëve dhe përpunuesëve për të garantuar masa mbrojtëse të përshtatshme me qëllim përpunimin e ligjshëm të tyre. 

5. Përpunimi i të dhënave personale për qëllime të posaçme rregullohet në mënyrë shumë më gjithpërfshirëse dhe të hollësishme, ndërsa shtohen dy dispozita të reja në këtë kuadër që lidhen me: 

· përpunimin e të dhënave personale dhe të drejtën e aksesit në informacionin e sektorit publik me qëllim që të garantohet balanca midis këtyre dy të drejtave themelore;
· përpunimin e të dhënave personale për qëllime marketingu të drejtpërdrejtë ku prezantohen rregulla dhe instrumente të reja për mbrojtjen e interesave të subjekteve të të dhënave në kontekstin e ushtrimit të kësaj veprimtarie.

6. Integrohen për herë të parë rastet për lejimin e transferimit të të dhënave personale pa autorizimin e Komisionerit në vëndet me nivel të pamjaftueshëm mbrojtje të të dhënave duke prezantuar në këtë kuadër instrumente të reja që garantojnë masa të përshtatshme mbrojtëse për të drejtat dhe liritë themelore si: "Klauzola standarde të mbrojtjes së të dhënave" dhe "Rregullat e detyrueshme të koorporatave", të cilat shërbejnë si një mekanizëm për ofrimin e garancive të duhura për transferimet e të dhënave. 

7. Parashikohen për herë të parë rregulla mbi përpunimin e të dhënave personale nga autoritetet kompetente për sigurinë publike ose kombëtare dhe për parandalimin dhe ndjekjen e veprave penale në kuadër të transpozimit të Direktivës së BE 2016/680 e Parlamentit Evropian dhe e Këshillit të 27 prillit 2016 “Për mbrojtjen e personave fizikë në lidhje me përpunimin e të dhënave personale nga autoritetet kompetente me qëllim parandalimin, hetimin, zbulimin, ndjekjen penale të veprave penale apo ekzekutimin e dënimeve penale dhe për lëvizjen e lirë të këtyre të dhënave”, të cilat konsiderohen si lex specialis për përpunimin e të dhënave personale në këtë fushë. Bashkëpunimi duke shkëmbyer informacion midis autoriteteve kompetente është një nga instrumentet kryesore për të luftuar krimin dhe rreziqet për sigurinë publike dhe kombëtare. Ky bashkëpunim do të jetë ligjërisht i mundur edhe midis autoriteteve kompetente të vendeve të ndryshme ose të organizatave ndërkombëtare. 

8. Forcohet mandati i Komisionerit në interes të pavarësisë së tij dhe zgjerohen kompetencat në fushën e mbrojtjes së të dhënave personale duke përfshirë gjithashtu për herë të parë, kompetenca ndihmëse, si ato hetimore dhe korrigjuese, në funksion të përmbushjes së detyrimeve të tij. Nga ana tjetër, kompetencat e Komisionerit kufizohen vetëm në fushën e mbrojtjes së të dhënave personale, duke përjashtuar rregullimin me këtë ligj të kompetencave të tij në fushën e të drejtës për informim. Këto kompetenca do të përcaktohen në ligjin e posaçëm për të drejtën e informimit. 

9. Një risi që sjell projektligji është rishikimi i sanksioneve administrative në rritje, me qëllim përputhshmërinë me GDPR. Ky është një tregues i qartë për rëndësinë që ka mbrojtja e të dhënave personale dhe zbatimi i detyrimeve që burojnë nga kuadri ligjor në këtë fushë. 

10. Përkufizimet janë zëvendësuar dhe plotësuar në përputhje me GDPR, megjithatë, duke qënë se rregullat e reja nuk ndryshojnë në thelb nga ligji aktual, disa koncepte dhe përkufizime kryesore mbeten të njëjta.

Arsyeja e ndërhyrjes 
Shpjegoni pse qeveria e sheh të nevojshme të ndërhyjë.
Shpjegoni se çfarë shpreson të trajtojë qeveria nëpërmjet kësaj ndërhyrjeje.
Shpjegoni se si i mbështet kjo ndërhyrje objektivat e nivelit të lartë të qeverisë.
Rendisni punën ekzistuese që është realizuar tashmë.
[bookmark: _Toc506919735]
Ndërhyrja me këtë projektligj të ri është e nevojshme për arsye të përditësimit të legjislacionit në fuqi për mbrojtjen e të dhënave personale, në përputhje me dinamikën e zhvillimeve të proceseve të përpunimit të të dhënave, me impakt jo vetëm kombëtar, por edhe global. Duke qënë se qëllimi i reformës së BE në fushën e mbrojtjes së të dhënave personale, është pikërisht që të garantojë mbrojtje maksimale të privatësisë, në një kohë kur përpunimi i të dhënave personale në kuadër të zhvillimeve teknologjike është shumëfishuar nga koha në të cilën është themeluar Direktiva e vitit 1995, lind si domosdoshmëri përafrimi i kuadrit ligjor aktual, me acquis në këtë fushë. Kjo nisur edhe nga fakti se zhvillimet teknologjike të reja nuk mbulohen nga legjislacioni aktual, të tilla si, big data, aplikacionet mobile, platformat e rrjeteve sociale, etj.

Kuadri ligjor në fuqi për mbrojtjen e të dhënave personale, nuk është i përafruar me GDPR dhe Direktivën e Policisë, i cili aktualisht është një nga prioritetet e qeverisë shqiptare si një nga detyrimet e parashikuara në aktet komëbtare dhe ndërkombëtare. 
Nevoja për përafrimin e legjislacionit në fuqi për mbrojtjen e të dhënave personale me acquis të BE në këtë fushë, është e rëndësishme me qëllim që qytetarëve shqiptarë t’u garantohen standardet më të larta evropiane në fushën e mbrojtjes së të dhënave personale në një kohë kur përpunimi i të dhënave personale në epokën digjitale është shumëfishuar. 
Në këtë kontekst, për vetë rëndësinë që mbart reforma e BE-së për mbrojtjen e të dhënave personale, si dhe në kuadër të procesit të integrimit evropian, si një detyrim që buron nga Marrëveshja e Stabilizim Asociimit, përafrimi i legjislacionit aktual në fuqi për mbrojtjen e të dhënave personale me acquis të BE-së në këtë fushë, është një domosdoshmëri. Nga ana tjetër, është një domosdoshëmri adresimi edhe i rekomandimeve të organizatave ndërkombëtare në këtë drejtim. 
Gjithashtu në Planin Kombëtar të Integrimit Evropian 2024 – 2026, është parashikuar harmonizimi i legjislacionit për mbrojtjen e të dhënave personale me GDPR dhe Dirëktivën e Policisë në katërmujorin e tretë të vitit 2024. 
Përmes kësaj ndërhyrje, qeveria synon të rrisë kulturën e qytetarëve mbi privatësinë dhe ndërgjegjësimin e ushtrimit në mënyrë efektivë të së drejtës së tyre për mbrojtjen e të dhënave personale duke ndihmuar kështu në funksionimin e të gjithë motorëve dhe mbrojtjen e të dhënave personale të qytetarëve në botën digjitale që po jetojmë.  Garantimi i të drejtës për mbrojtjen e të dhënave personale nëpërmjet mekanizmave që ofron kjo politikë, sjell një rritje të përdorimit të shërbimeve elektronike nga ana e qytetarëve si dhe mënyrave të reja të bashkëveprimit në mjedisin virtual digjital, duke sjellë rrjedhimisht edhe rritje ekonomike të vendit.  
Puna ekzistuese e realizuar tashmë: Kuadri ligjor shqiptar për mbrojtjen e të dhënave personale përbëhet nga ligji nr.9887, datë 10.03.2008 "Për mbrojtjen e të dhënave personale", i ndryshuar dhe aktet nënligjore të tij, i përafruar në mënyrë të plotë me Direktivën 95/46/EC të Bashkimit Evropian. 
Nga Raporti Vjetor për vitin 2020, pranë Zyrës së Komisionerit u administruan 308 ankesa. Në trajtimin e tyre, synimi kryesor ishte mbrojtja e të drejtave të subjektit të të dhënave-qytetarit, por edhe ndërgjegjësimi i kontrolluesve/përpunuesve për domosdoshmërinë e përmbushjes së detyrimeve që parashikon ligji. Në 60% të ankesave të trajtuara, objekt i tyre është cenimi i të drejtës së subjektit të të dhënave personale për akses dhe ato në lidhje me marketingun e drejtpërdrejtë. Ndërsa, është konstatuar se një numër në rritje ankesash kanë lidhje me përpunimin e të dhënave personale nëpërmjet platformave online, sidomos, gjatë periudhës së pandemisë, e në vijim. 

Në këtë kuptim, pavarësisht punës së kryer nga Zyra e Komisionerit në këtë drejtim, me qëllim adresimin e problematikave që lidhen me përpunimin e të dhënave personale në sfidat që sjell zhvillimi teknologjik, është i dosmosdoshëm përafrimi i legjislacionit aktual në fuqi për mbrojtjen e të dhënave personale me acquis në këtë fushë. 

Duke kuptuar rëndësinë e kësaj reforme, Zyra e Komisionerit mori masa për përafrimin e legjislacionit për mbrojtjen e të dhënave personale që nga momenti i hyrjes së fuqi në vitin 2018 të GDPR dhe Direktivës së Policisë, dhe pas një pune intensive në këtë drejtim, Zyra e Komisionerit është përfituese e projektit të binjakëzimit, financuar nga programi i BE-së IPA 2017, sipas aktivitetit “Ndërtimi i institucioneve për harmonizimin me acquis të BE për të përmbushur kriteret ekonomike lidhur me mbrojtjen e të dhënave” i cili ka si qëllim të asistojë institucionin në këtë drejtim. 

Ky projekt ka filluar zbatimin më datë 1 Tetor 2020, dhe po zbatohet nga autoriteti Italian për mbrojtjen e të dhënave personale, mbështetur nga Instituti për të Drejtat e Njeriut Austri dhe CSI-Piemonte, Itali. Projekti i binjakëzimit përbëhet nga tre komponentë dhe rezultatet e pritshme të tij janë si më poshtë: 

Komponenti 1: “Përafrimi i legjislacionit kombëtar me Rregulloren e Përgjithshme të BE-së për Mbrojtjen e të Dhënave Personale (GDPR) dhe Direktivën e Policisë”, i cili synon përafrimin e legjislacionit kombëtar në fuqi për mbrojtjen e të dhënave personale, me acquis të BE në këtë fushë.
Komponenti 2: “Ngritja e kapaciteteve për zbatimin e kuadrit të ri ligjor mbi mbrojtjen e të dhënave personale”, i cili ka si qëllim t’i ofrojë Zyrës së Komisionerit njohuritë dhe instrumentet organizative për të trajtuar sfidat e mundshme në lidhje me zbatimin e kuadrit të ri ligjor për mbrojtjen e të dhënave personale në Shqipëri.
Komponenti 3: “Rritja e ndërgjegjësimit tek kontrolluesit dhe përpunuesit në mënyrë që të sigurohet veprimtaria e tyre në përputhje me kuadrin e ri ligjor”, i cili ka për qëllim të ofrojë të gjitha njohuritë dhe përditësimet e fundit në lidhje me ligjin e ri shqiptar për mbrojtjen e të dhënave personale, nëpërmjet trajnimeve të grupeve të veçanta në fokus nga sektori publik, privat dhe shoqëria civile.
Për të adresuar problemet e përmendura e sipërcituara, nevojitet kjo ndërhyrje, pasi, qëllim i GDPR është forcimi i pozitës ligjore të subjektit të të dhënave dhe fuqizimi i autoriteteve mbikqyrëse të mbrojtjes së të dhënave personale me qëllim garantimin efikas të kësaj të drejte. Në këtë kuptim, për të sjellë këtë qasje edhe në kuadrin ligjor shqiptar, është i nevojshëm harmonizimi i legjislacionit aktual me këto aquis.
Objektivi i politikës
Vendosni objektiva që korrespondojnë me problemin dhe shkaqet e tij.
Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara. 
Sigurohuni që objektivat janë specifikë, të matshëm, të arritshëm, realë dhe në kohë.

Qëllimi i përgjithshëm i kësaj nisme është të kontribuojë në përforcimin e të drejtës për mbrojtjen e të dhënave personale. Ky objektiv përmbushet duke u garantuar subjekteve të të dhënave më shumë siguri dhe kontroll mbi të dhënat e tyre nëpërmjet instrumenteve që ofron kjo politikë dhe nga ana tjetër duke rritur përgjegjshëmrinë e kontrolluesëve dhe përpunuesëve gjatë procesit të përpunimit të të dhënave personale. 

Kjo nismë ndikon në rritjen e besimit të qytetarëve në lidhje me ushtrimin e kësaj të drejte dhe kulturës së përgjithshme sa i përket mbrojtjes së të dhënave personale si një e drejtë themelore e parashikuar në nenin 35 të Kushtetutës së Republikës së Shqipërisë. 

Objektivat specifikë të propozimit janë: 

· Zbatimi i standardeve të BE në fushën e mbrojtjes së të dhënave personale brenda vitit 2024;
· Garantimi i një niveli më të lartë kontrolli të qytetarëve mbi të dhënat e tyre personale duke filluar nga viti 2024;
· Garantimi i mbrojtjes së të dhënave personale në mënyrë sa më efektive nëpërmjet rritjes së “përgjegjshmërisë” së kontrolluesëve dhe përpunuesëve në procesin dinamik të përpunimit të të dhënave personale duke filluar nga viti 2024;
· Garantimi i një trajtimi më të mirë i mbrojtjes së të dhënave në lidhje me sfidat e reja të privatësisë që rezultojnë nga përdorimi në rritje i mjeteve teknologjike, si dhe qarkullimit gjithnjë e më të madh të të dhënave personale në botën digjitale nga momenti i hyrjes në fuqi të ligjit të ri për mbrojtjen e të dhënave personale, i përafruar;
· Miratimi i një kuadri ligjor gjithpërfshirës duke garantuar edhe mbrojtjen e të dhënave personale në lidhje me përpunimin e të dhënave nga autoritetet kompetente për qëllimet e parandalimit, hetimit, zbulimit ose ndjekjes penale të veprave penale ose ekzekutimin e dënimeve penale, dhe lëvizjen e lirë të të dhënave të tilla brenda vitit 2024;
· Rritja e numrit të kontrolluesve që operojnë në Shqipëri në tregun digjital evropian duke filluar nga viti 2024;
· Ulja e numrit të rasteve të cënimit të mbrojtjes së të dhënave personale duke filluar nga viti 2024.
Përshkrimi i opsioneve të shqyrtuara
Përshkruani opsionin e status quo-së. 
Identifikoni dhe përshkruani të gjitha opsionet e politikave që keni marrë parasysh.
Shpjegoni se si janë identifikuar opsionet e politikës.  
Opsionet e mëposhtme janë vlerësuar në funksion të arritjes së objektivave të politikave:
Opsioni 0 – Status quo-ja, mos ndryshimi i gjendjes aktuale, të vijohet me kuadrin ligjor ekzistues, konkretisht me ligjin për mbrojtjen e të dhënave personale.  
Opsioni 1 (jo rregullator): Vetërregullimi ose ndërgjegjësimi i subjekteve të të dhënave, kontrolluesve dhe përpunuesve
Opsioni 2 – Ndryshim i ligjit për mbrojtjen e të dhënave personale. 
Opsioni 3 – Hartimi i një projektligji të ri “Për mbrojtjen e të dhënave personale”;	

Opsioni 0: Qëndrimi në gjendjen aktuale, duke mos ndërhyrë me nisma ligjore, sjell si pasojë mos përmbushjen e objektivave të përcaktuar më sipër si dhe nuk adreson  standartet e BE-së në fushën e mbrojtjes së të dhënave personale me qëllim garantimin më efikas të kësaj të drejte. Nga ana tjetër, ky opsion nuk bën të mundur zbatimin e detyrimeve që burojnë nga akte ndërkombëtare, përmbushja e të cilave, kontribuon në procesin e integrimit të vendit në Bashkimin Europian. 

Opsioni 1 (jo rregullator): Vetërregullimi ose ndërgjegjësimi i subjekteve të të dhënave, kontrolluesve dhe përpunuesve nuk adreson siç duhet problemin me masat e duhura. Kjo për shkak se pavarësisht zbatimit të ligjit aktual mbrojtja e të dhënave personale kërkon që ligji të përshtatet me ndryshimet teknologjike. Ky objektiv nuk mund të arrihet përmes vetërregullimit ose ndërgjegjësimit të subjekteve të të dhënave, kontrolluesve dhe përpunuesve. Nga ana tjetër, legjislacioni i BE-së në fushën e mbrojtjes së të dhënave personale ka pësuar ndryshime të thella. Disa nga aspketet kryesore të kësaj reforme lidhen me parashikimin e të drejtave të reja për subjektet e të dhënave, detyrimeve të reja për kontrolluesit dhe përpunuesit, vendosjen e standardeve të reja në funksion të mbrojtjes së të dhënave personale, forcimin e autoriteteve mbikëqyrëse për mbrojtjen e të dhënave personale, si dhe një sistem të ri sanksionesh për shkelësit e ligjit. Të gjitha këto parashikime nuk mund të zbatohen në ligj përmes vetërregullimit ose ndërgjegjësimit të subjekteve të të dhënave, kontrolluesve dhe përpunuesve. Krahas kësaj, një rezultatet e pritshme dhe më të rëndësishme të këtij propozimi është përafrimi i legjislacionit të BE-së, i cili mund të realizohet vetëm përmes ndërhyrjeve legjislative.
Opsioni 2: Hartimi i një projektligji, që konsiston në përcaktimin e disa ndryshimeve apo/dhe shtesave në ligjin aktual në fuqi për mbrojtjen e të dhënave personale, nuk do të përmbushte plotësisht objektivat e synuar, shoqëruar me problematika të vazhdueshme gjatë zbatimit, duke qënë se nuk do të implementoheshin në mënyrë të plotë të gjithë instrumentat që ofron opsioni 3 me qëllim përforcimin e mbrojtjes së të dhënave personale sipas standarteve europiane në këtë fushë. Gjithashtu, ky opsion do të kërkonte ndryshimin e një numri të madh të dispozitave aktuale dhe futjen për herë të parë të disa dispozitave të reja. Në kuadër të teknikës legjislative, këto ndryshime prekin më shumë se 50% të përmbajtjes së ligjit, për këtë arsye nuk mund të zgjidhet ky opsion.

Opsioni 3: Hartimi i një projektligji të ri në këtë fushë, garanton mbrojtjen e të dhënave personale të qytetarëve, sipas standarteve më të larta të BE në këtë fushë, duke ofruar një trajtim më të sigurtë të kësaj të drejte në epokën digjitale. Kjo politikë mundëson që qytetarët, në cilësinë e subjektit të të dhënave, të kenë një nivel më të lartë kontrolli mbi të dhënat e tyre personale, nëpërmjet forcimit dhe zgjerimit të të drejtave të tyre. Nga ana tjetër, ky opsion siguron një mbrojtje të të dhënave personale më efektive, duke garantuar përgjegjshmëri më e lartë për kontrolluesit dhe përpununesit gjatë procesit të përpunimit të të dhënave personale, nëpërmjet shtimit të detyrimeve të reja për ta për përforcimin e masave të sigurisë gjatë procesit të përpunimit të të dhënave.

Miratimi i një politike të tillë, ofron gjithashtu krijimin e një kuadri të ri ligjor gjithpërfshirës, duke garantuar edhe mbrojtjen e të dhënave personale, në lidhje me përpunimin e të dhënave nga autoritetet kompetente për qëllimet e parandalimit, hetimit, zbulimit ose ndjekjes penale të veprave penale ose ekzekutimin e dënimeve penale, dhe lëvizjen e lirë të të dhënave të tilla nëpërmjet përafrimit të legjislacionit për mbrojten e të dhënave personale edhe me Direktivën e Policisë. 
Ky është opsioni i preferuar politik, pasi ofron një mjedis më të mundshëm për arritjen e objektivave të synuara. 

Vlerësimi i opsioneve/analizimi i ndikimeve     
Identifikoni grupet e prekura.
Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.
Për ndikimet e drejtpërdrejta:
 
Përshkruani nga ana cilësore ndikimet e drejtpërdrejta mbi grupet e prekura.
Analizoni nga ana sasiore ndikimet më të rëndësishme të drejtpërdrejta.
Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).
Analizoni ndikimin mbi ndërmarrjet e vogla dhe të mesme (nëse ka).
Për ndikimet jo të drejtpërdrejta:
Përshkruani nga ana cilësore ndikimet jo të drejtpërdrejta mbi grupet e prekura.
Analizoni ndikimin mbi konkurrencën.  
Diskutoni kufizimin e analizës:
Jepni supozimet në të cilat janë bazuar parashikimet dhe risqet, të cilave ato u nënshtrohen.
Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.
Përmblidhni vlerësimin e opsioneve:
Paraqisni një pasqyrë përmbledhëse të të gjitha ndikimeve të opsioneve të analizuara.
Shpjegoni se si ndikimet e të gjitha opsioneve të analizuara krahasohen me njëra-tjetrën.
Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).

Grupet e prekura ose përfituese nga miratimi i opsionit 3   janë të gjithë qytetarët në cilësinë e subjekteve të të dhënave personale si dhe kontrolluesit dhe përpunuesit publikë dhe/ose privatë, ku përfshihen kompanitë që ofrojnë shërbime të komunikimeve telefonike, bankat, bizneset që ushtrojnë veprimtarinë në fushën e telemarketingut, kompanitë që kanë një numër të madh punonjësish dhe ato kompani që për ushtrimin e veprimtarisë së tyre përpunojnë  të dhëna personale, përmbaruesit, noterët, etj. Një kategori tjetër janë të miturit, të cilët do të kenë mbrojtje specifike lidhur me të dhënat e tyre personale, pasi ata mund të jenë më pak të ndërgjegjshëm për rreziqet, pasojat dhe garancitë përkatëse dhe të drejtat e tyre në lidhje me përpunimin e të dhënave personale. 

Ndikime të drejtpërdrejta:

Qytetarët, subjekte të të dhënave personale: 
· E drejta për informim përmirësohet duke garantuar që informacioni i kërkuar nga subjekti i të dhënave, të jepet nga kontrolluesi në një formë koncize, transparente, të kuptueshme dhe lehtësisht të aksesueshme, veçanërisht kur informacioni u drejtohet fëmijëve;
· E drejta e aksesit që gëzon subjekti i të dhënave garanton tashmë mundësinë për të që të marrë nga kontrolluesi një kategori më të gjërë informacioni nëse të dhënat e tij personale janë duke u përpunuar;
· E drejta për të kërkuar bllokimin e përpunimit detajohet duke specifikuar konkretisht arsyet e mundshme të subjektit të të dhënave për të kërkuar bllokimin e tyre;
· Prezantohet për herë të parë “e drejta për tu harruar” e cila mund të konsiderohet si një e drejtë e re e subjektit të të dhënave në konteksin e zhvillimeve teknologjike, megjithatë është një përmirësim i të drejtës së subjektit për të kërkuar fshirjen e të dhënave personale, diktuar nga kushtet e zhvillimit teknologjik. Kjo e drejtë shërben si një garanci në mjedisin online për subjektin e të dhënave, duke detyruar ofruesit e motorëve të kërkimit të fshijnë me kërkesë të subjektit të të dhënave informacionin në lidhje me të, i cili me kalimin e kohës nuk është më i nevojshmëm, por kur gjendet ka një ndikim negativ në reputacionin e tij. Qëllimi i kësaj të drejte është të eleminojë çdo gjurmë të të dhënave të çdo personi që dëshiron të “harrohet” përgjithmonë nga rrjetet sociale dhe motorët e kërkimit në internet si Google apo platforma të tjera kërkimi.
· Garantohet për herë të parë “e drejta për transferueshmërinë e të dhënave” e cila synon ti ofrojë mundësinë subjektit të të dhënave për të lëvizur, kopjuar ose transmetuar lehtësisht të dhënat personale nga një kontrollues tek një kontrollues tjetër për qëllime të caktuara.
· Parimet dhe kriteret për përpunimin e të dhënave personale edhe pse mbeten të njëjta, përshkruhen në mënyrë më të detajuar dhe të hollësishme
· Shtohet kategoria e të dhënave personale “sensitive” me “të dhëna gjenetike”, “të dhëna biometrike”, “të dhëna për orientimin seksual” dhe në të njëjtën kohë paraqitet si kusht thelbësor detyrimi i kontrolluesve dhe përpunuesve për të garantuar masa mbrojtëse të përshtatshme.

Të miturit janë një kategori e prirur më shumë të riskohet nga përpunimet e paligjshme të të dhënave personale. Miratimi i këtyrë rregullave të reja ligjore, është veçanërisht e rëndësishme për fëmijët, të cilët tentojnë të nënvlerësojnë rreziqet dhe pasojat e vënies në dispozicion të të dhënave personale sidomos në internet. Në këtë kuadër, nëpërmjet ligjit të ri për mbrojtjen e të dhënave personale, forcohen kriteret për dhënien dhe vlefshmërinë e pëlqimit të subjektit të të dhënave si dhe trajtohen aspektet praktike që lidhen me pëlqimin e fëmijëve ose pëlqimin me mjete elektronike.

Kontrolluesit dhe përpunuesit:
·  Integrohet në mënyrë eksplicite “parimi i përgjegjshmërisë” së kontrolluesëve dhe përpunuesëve në procesin e përpunimit të të dhënave personale, të cilët tashmë duhet të jenë në gjëndje të demonstrojnë përputhshmëri me kërkesat e legjislacionit për mbrojtjen e të dhënave personale.   
· Kryerja e vlerësimit të ndikimit në mbrojtjen e të dhënave personale përpara fillimit të një procesi përpunimi me qëllim identifikimin e rreziqeve të mundshme për të drejtat dhe liritë e subjektit të të dhënave dhe minimizimin e tyre sa më shpejt të jetë e mundur nëse rezulton se ky përpunim përbën rrezik të lartë;
· Detyrimi për tu konsultuar paraprakisht me Komisionerin përpara fillimit të përpunimi të të dhënave, në rast se ky përpunim rezulton me rrezik të lartë për subjektin e të dhënave;
· Detyrimi për njoftim i Komisionerit në rast cënimi të të dhënave personale, si dhe subjekteve të të dhënave kur rreziqet e shkaktuara nga cenimi i të dhënave mund të të jenë të larta;
· Prezantimi i konceptit të mbrojtjes së të dhënave në projektim (by design) dhe mbrojtjes në mënyrë të paracaktuar (by default) si dhe inkurajimi i kontrolluesëve dhe përpunuesëve për përdorimin e këtyre teknologjive;
· Detyrimi i organeve të sektorit publik dhe privat për emërimin e një nëpunësi të mbrojtjes së të dhënave me qëllim garantimin e përputhshmërisë së organizatës ku bën pjesë me kërkesat e ligjit për mbrojtjen e të dhënave personale gjatë procesve përpunuese të të dhënave që kryejnë në kuadër të ushtrimit të veprimtarisë së tyre;
· Hartimi i kodeve të sjelljes për kategori të caktuar kontrolluesish dhe përpunuesish të cilat kanë për qëllim të kontribuojnë në zbatimin sa më të mirë të ligjit për mbrojtjen e të dhënave personale nga këta të fundit;
· Organe Monitoruese të akredituara nga Komisioneri të cilët kanë si mision monitorimin e përputhshmërinë ose jo të kontrolluesëve dhe përpunuesëve me kodin e sjelljes në rast se këta të fundit kanë marrë përsipër ti përmbahen atij;
· Ngritjes së mekanizmit të certifikimit, si një instrument i cili demonstron se një proces përpunimi është në përputhje me kuadrin ligjor për mbrojtjen e të dhënave personale dhe se gjatë procesit të përpunimit të të dhënave ekzistojnë garanci të mjaftueshme për sigurinë e tyre. 


· Integrohen për herë të parë rastet për lejimin e transferimit të të dhënave personale pa autorizimin e Komisionerit në vëndet me nivel të pamjaftueshëm mbrojtje të të dhënave duke prezantuar në këtë kuadër instrumente të reja që garantojnë masa të përshtatshme mbrojtëse për të drejtat dhe liritë themelore si: "Klauzola standarde të mbrojtjes së të dhënave" dhe "Rregullat e detyrueshme të koorporatave", të cilat shërbejnë si një mekanizëm për ofrimin e garancive të duhura për transferimet e të dhënave.

· Parashikohen për herë të parë rregulla mbi përpunimin e të dhënave personale nga autoritetet kompetente për sigurinë publike ose kombëtare dhe për parandalimin dhe ndjekjen e veprave penale në kuadër të transpozimit të Direktivës së BE 2016/680 e Parlamentit Evropian dhe e Këshillit të 27 prillit 2016 “Për mbrojtjen e personave fizikë në lidhje me përpunimin e të dhënave personale nga autoritetet kompetente me qëllim parandalimin, hetimin, zbulimin, ndjekjen penale të veprave penale apo ekzekutimin e dënimeve penale dhe për lëvizjen e lirë të këtyre të dhënave”, të cilat konsiderohen si lex specialis për përpunimin e të dhënave personale në këtë fushë. Bashkëpunimi duke shkëmbyer informacion midis autoriteteve kompetente është një nga instrumentet kryesore për të luftuar krimin dhe rreziqet për sigurinë publike dhe kombëtare. Ky bashkëpunim do të jetë ligjërisht i mundur edhe midis autoriteteve kompetente të vendeve të ndryshme ose të organizatave ndërkombëtare. 

Nga ana tjetër, mospërmbushja e detyrimeve nga ana e kontrolluesëve/përpunuesëve, me miratimin e projektligjit të ri për mbrojtjen e të dhënave personale, sjell sanksione administrative më të larta në përputhje me GDPR. Ky është një tregues i qartë për rëndësinë që ka mbrojtja e të dhënave personale dhe zbatimi i detyrimeve që burojnë nga kuadri ligjor në këtë fushë. 

Në zbatim të ligjit nr.9887/2008 “Për mbrojtjen e të dhënave personale”, i cili është aktualisht në fuqi, rastet e përpunimit të të dhënave në kundërshtim me dispozitat e këtij ligji, kur nuk përbëjnë kundërvajtje penale, përbëjnë kundërvajtje administrative dhe dënohen me gjobë, nga 10 000 lekë deri në 1 000 000 lekë. 

[bookmark: _Hlk138148295]Me projektligjin e ri për mbrojtjen e të dhënave personale, sanksionet në rast shkelje të dispozitave të ligjit, bazuar edhe në rrethanat e përcaktuara në dispozitën përkatëse, përbëjnë kundërvajtje administrative dhe dënohen me gjobë deri në 2 000 000 000 lekë, ose në rastin e një shoqërie tregtare, deri në 4% të xhiros totale vjetore globale për vitin financiar paraardhës, cilado që është më e lartë.  

Sikurse vërehet në raport me ligjin nr.9887/2008, vlera e sanksioneve rritet me 1000 herë. Kjo për shkak të harmonizimit të ligjit aktual në fuqi me GDPR. Komisioni Evropian në komentet e dërguara si dhe takimet online të zhvilluara ka theksuar domosdoshmërinë për transpozimin e sanksioneve në përputhje me GDPR duke nënvizuar faktin se GDPR nuk vendos masa fikse të sanksioneve, por vetëm kufij maksimal. Brenda këtij kufiri, gjoba përkatëse përcaktohet përmes një vlerësimi global duke parë një sërë faktorësh si rëndësia e shkeljes, faji, kohëzgjatja e shkeljes, shkeljet e mëparshme, masat e marra për të zbutur çdo dëm, etj. 

Në përgjithësi, GDPR kërkon që gjobat të jenë dekurajuese, por edhe proporcionale (me shkeljen dhe në dritën e efektit që gjoba mund të ketë te subjekti). Kjo do të thotë se në praktikë gjobat - nëse vendosen - janë zakonisht shumë më të ulëta se tavanet. Bordi Evropian për Mbrojtjen e të Dhënave ka përgatitur udhëzime për këtë çështje.

Gjithashtu, nga Komisioni Evropian është theksuar edhe rëndësia e unifikimit të masave administrative për shkelje të njëjta në vende të ndryshme, duke theksuar se operatorë që veprojnë në vende të ndryshme duhet të marrin të njëjtin sanksion për të njëjtën shkelje. Për më tepër, e drejta për mbrojtjen e të dhënave personale është një e drejtë universale e cila duhet t’i garantohet njësoj qytetarëve shqiptarë si qytetarëve evropian. Parashikimi i kufijve të ndryshëm nga ato të GDPR në Republikën e Shqipërisë, relativizon rëndësinë e kësaj të drejte për shtetasit shqiptarë.


Për qeverinë: Me miratimin e një ligji të ri për mbrojtjen e të dhënave personale të përafruar me GDPR dhe Direktivën e Policisë qeveria përmbush një rekomandim të njëpasnjëshëm që buron nga aktet ndërkombëtare, si Progres Raportet e Komisionit Evropian për Shqipërinë, e që lidhet me detyrimin e  përafrimit të legjislacionit aktual në fuqi për mbrojtjen e të dhënave personale me acquis në këtë fushë. Në këtë kuptim, transpozimi i këtyre acquis në këtë fushë, është një vlerë e shtuar dhe kontribuon në procesin e integrimit të vendit në Bashkimin Europian. 
Ndikime të tjera të drejtpërdrejta: Rritja e besimit te qytetarëve në ushtrimin e të drejtës për mbrojtjen e të dhënave personale si një ndër të drejtat themelore të individit. Lehtësim i jetës së qytetarëve dhe shkurtimi i burokracive në marrjen e një shërbimi, nëpërmjet rritjes së përdorimit të shërbimeve online si rezultat i garantimit të një trajtimi më të mirë të mbrojtjes së të dhënave personale në mjedisin digjital.
Rritja e sigurisë te qytetarët lidhur me mbrojtjen e të dhënave personale në mjedisin digjital, do të çojë në rritje të përdoruesëve të shërbimeve online, duke rritur në këtë mënyrë edhe kënaqësinë e tyre në raport me shërbimin e kërkuar. 

Ndikime jo të drejtpërdrejta: Ndikimi në mjedis për shkak të rritjes së përdorimit të shërbimeve online si rezultat i garantimit të një trajtimi më të mirë të mbrojtjes së të dhënave personale në mjedisin digjital, duke ulur ndjeshëm nivelin e përdorimit të letrës. 


Përfitime shoqërore dhe ekonomike, pasi kuadri ligjor për mbrojtjen e të dhënave personale, i përafruar me acquis të BE në këtë fushë do të ndikojë në heqjen e pengesave ekzistuese për përfshirjen e kontrolluesëve që operojnë në Shqipëri, në tregun digjital evropian duke nxitur kështu rritjen ekonomike, inovacionin dhe krijimin e vendeve të punës. 
Përfitime sociale dhe mjedisore, pasi rritja e nivelit të kontrollit të qytetarëve mbi të dhënat personale, do të çojë në rritje të besimit dhe kulturës së tyre për ushtrimin e të drejtës për mbrojtjen e të dhënave personale si një e drejtë themelore e individit. Nga ana tjetër, rritja e sigurisë te qytetarët lidhur me mbrojtjen e të dhënave personale në mjedisin digjital, do të çojë në rritje të përdoruesëve të shërbimeve online, duke rritur në këtë mënyrë edhe kënaqësinë e tyre në raport me shërbimin e kërkuar. Në këtë kontekst, kjo politikë do të ketë edhe ndikim në mjedis, pasi për shkak të përdorimit gjithnjë e më shumë të shërbimeve online, do të ulet niveli i konsumimit të letrës.

Metodologjia e përdorur për opsionin 2 dhe opsionin 3

Për analizën e kostove do të përdorim 3 njësi matëse të cilat janë: a) Kosto e kohës, b) Kosto e njohjes më legjislacionin e ri/përshtatshmëria dhe c) Kategoria e kontrolluesëve publikë dhe privatë.

A. Kosto e kohës 
Analiza që përdorim për të evidentuar koston në këtë drejtim, përfshin koston për kohën e punonjësve të Zyrën e Komisionerit të përfshirë në procesin e përafrimit të legjislacionit për mbrojtjen e të dhënave personale me acquis të BE. 

B. Kosto e njohjes më legjislacionin e ri / përshtatshmëria 
I referohet kostove që Zyra e Komisionerit do të ketë me qëllim njohjen dhe përditësimin e kontrolluesve publikë dhe privatë me kuadrin e ri ligjor për mbrojtjen e të dhënave personale. 

C. Ndikimet e diskutuara në këtë ligj do të përballohen nga:
1. Komisioneri për të Drejtën e Informimit dhe Mbrojtjen e të Dhënave Personale në cilësinë e institucionit përgjegjës për monitorimin e zbatimit të legjislacionit të ri për mbrojtjen e të dhënave personale. 
2. Minsitria e Drejtësisë do të jetë përgjegjëse për koordinimin e procesit deri në miratimin e kësaj politike në cilësinë e institucionit lider të Kapitullit 23;
3. Kontrolluesit publikë dhe privatë të detyruar të zbatojnë legjislacionin e ri për mbrojtjen e të dhënave personale.

Analiza e kostos dhe e përfitimeve

D.1 Kosot e Kontrolluesëve publikë dhe privatë:

Miratimi i projektligjit të ri mund të sjellë kosto për kontrolluesit publikë dhe privatë të cilët janë të detyruar të implementojnë masat që kërkon legjislacioni i ri për mbrojtjen e të dhënave personale me qëllim që të jenë në përputhje me të. Në këtë kuptim, shumë prej kontrolluesëve aktualisht kanë kryer një investim fillestar pasi shumë prej masave që ata duhet të marrin me qëllim sigurimin e privatësisë gjatë përpunimit të të dhënave personale, por jo vetëm, janë detyrime që ata kanë përmbushur në zbatim të akteve nënligjore në fuqi. 

Kosto financiare që u kushton kontrolluesëve në zbatimin e masave që vijnë si detyrim i zbatimit të ligjit të ri të përafruar, do të bazohet në një vlerë të përafërt, pasi ekzistojnë shumë faktorë që përshkallëzojnë këtë kosto, duke u nisur së pari, bazuar në faktin nëse një kontrollues konsiderohet i madh apo i vogël; sasisë së të dhënave që përpunon, nëse është një kontrollues publik apo privat, por duke përfshirë edhe: 

1) Koston e aktiviteteve paraprake
Projektligji i ri kërkon që kontrolluesi i të dhënave të demonstrojë pajtueshmërinë me kërkesat që burojnë prej tij. Prandaj, një nga hapat e parë për të filluar aktivitetin e përpunimit, është e ashtuquajtura Vlerësimi i Ndikimit të Mbrojtjes së të Dhënave, për të ditur më mirë se ku duhet të fillojë zbatimi i pajtueshmërisë me ligjin e ri. Përmes kësaj veprimtarie, kontrolluesi i të dhënave, do të verifikojë kategoritë e të dhënave që përpunohen, cilat njësi e këtij kontrolluesi kryen përpunimin e të dhënave, ku ruhen të dhënat dhe si mbrohen ato, delegimin e përpunimit (përpunuesit), transferimin ndërkombëtar etj. Pasi të jetë kryer ky vlerësim, do të jetë e qartë se cilat hapa duhet të ndërmerren për të minimizuar rreziqet dhe garantuar sigurinë e individëve dhe, natyrisht, rreziqet e cënimit të privatësisë dhe shkeljes së të dhënave. Në këtë kontekst, kontrolluesi mund konsiderojë kontraktimin e një konsulenti të jashtëm për të drejtuar këtë proces.  

2) Koston e trajnimit dhe familjarizimit
Për të zbatuar legjislacionin e ri, kontrolluesi i të dhënave do të duhet të trajnojë të gjithë personat e përfshirë në proceset e përpunimit të të dhënave. Ky është një element kryesor i zbatimit të ligjit të ri, sepse është mënyra e vetme për të ndjekur parimet e privatësisë sipas këtij modeli. 

3) Koston e teknologjisë
Kostoja e teknologjisë ndryshon në varësi të kontrolluesit, dimensionit të tij, si dhe llojit dhe vëllimit të të dhënave personale që ai përpunon. Zbatimi i masave të parashikuara nga ligji, mbështetet në shumë elementë të ndryshëm, si teknikë ashtu edhe organizativë. Prandaj, do të duhet së pari që kontrolluesi të marrë në konsideratë nëse blerja e softuerit ose azhornimi i një softueri aktual, do të rrisë nivelin e sigurisë së këtij kontrolluesi, dhe më pas të vlerësojë koston për secilin rast.

5) Koston e përputhshmërisë 
Teknologjia është në zhvillim, kështu që kontrolluesit do të duhet që të kontrollojnë në mënyrë periodike pajtueshmërinë e tij me kërkesat ligjore në një sistem që zhvillohet teknologjikisht, nëpërmjet një strukture auditi e cila ka koston e saj në këtë drejtim.

6) Caktimin e  një Nëpunësi për Mbrojtjen e të Dhënave. 
Në varësi të kontrolluesit që përpunon të dhënat personale, do të duhet të emërohet një Nëpunës për Mbrojtjen e të Dhënave, kostoja e të cilit llogaritet me pagën e nëpunësit në varësi të statusit të kontrolluesit publik ose privat.

Sa më sipër, efektet e plota financiare të ndikimeve të këtij projektligji, janë të pamunduara të vlerësohen pasi gjithcka varet nga numri i kontrolluesëve në Republikën e Shqipërisë, faktit nëse këta kontrollues konsiderohet të mëdhenj apo të vegjël, nëse janë kontrollues publikë ose privat si dhe qasjes që zgjedh gjithsecili për të zbatuar masat e parashikuara nga projektligji i ri për mbrojtjen e të dhënave personale. 

Megjithatë duke ju referuar eksperiencave të vendeve të tjera të cilët kanë implementuar GDPR, studimeve të ndryshme që janë kryer në BE lidhur me këto kosto, si dhe faktit që shumica e kontrolluesëve të mëdhenj në Shqipëri kanë marrë masa paraprake për zbatimin e detyrimeve ligjore aktuale, kosto financiare për kontrolluesit e mëdhenj si psh. kontrolluesit që operojnë në fushën e telekomunikacionit përafërsisht llogaritet  në vlerën 1.5 million lekë.

Ndërsa lidhur me kontrolluesit të cilët konsiderohen të vegjël (sipas kritereve të parashikuara në Udhëzimin nr. 47/2018 të Komisionerit), kosto financiare përafërsisht llogaritet në vlerën jo më shumë se 200 mijë lekë.

D.2 Kosto për Zyrën e Komisionerit në cilësinë e autoritetit mbikqyrës për mbrojtjen e të dhënave personale

Kostot administrative për Zyrën e Komisionerit, në cilësinë e autoritetit mbikqyrës për mbrojtjen e të dhënave personale përfshijnë: 

1. Kosto administrative për hartimin e projektligjit të ri për mbrojtjen e të dhënave personale;
2. Kosto për zhvillimin e trajnimeve me qëllim njohjen e grupeve të veçanta në fokus nga sektori publik, privat dhe shoqëria civile me projektligjin e ri të përafruar;
3. Kosto për shtesë për natyrë të veçantë pune dhe kosto për ndryshimin e pagës së Komisionerit.

Në lidhje me pikën e parë: Zyra e Komisionerit është angazhuar shumë herët për përfitimin e një projekti binjakëzimi i cili asistoi institucionin në procesin e përafrimit të ligjit për mbrojtjen e të dhënave personale me acquis të BE në këtë fushë. Në tetor të vitit 2020, inicioi zbatimi i projektit të binjakëzimit i cili financohet nga programi i BE IPA 2017, në vlerën 400.000 EUR. Ky projekt përbëhej nga 3 Komponentë, si më poshtë: 

Komponenti 1 – Përafrimi i legjislacionit kombëtar me GDPR dhe Direktivën e Policisë
Ky komponent synon ofrimin e mbështetjes për harmonizimin e legjislacionit kombëtar me Rregulloren e Përgjithshme të BE-së për Mbrojtjen e të Dhënave Personale (GDPR) dhe Direktivën e Policisë.
Nën-komponentët specifike janë si më poshtë:
· Rishikimi dhe analiza krahasuese e ligjit shqiptar në fuqi mbi mbrojtjen e të dhënave personale (ligji 9887, datë 10.03.2008 “Për mbrojtjen e të dhënave personale”, i ndryshuar) me Rregulloren e Përgjithshme të Mbrojtjes së të Dhënave Personale 2016/679 dhe Direktivën e Policisë 2016/680;
· Prezantimi i gjetjeve paraprake përpara grupeve kryesore të interesit dhe hartimi i rekomandimeve;
· Hartimi i strategjisë për përafrimin e kuadrit ligjor shqiptar mbi mbrojtjen e të dhënave personale me Rregulloren e Përgjithshme të BE-së për Mbrojtjen e të Dhënave personale dhe Direktivën e Policisë;
· Ndryshimi i legjislacionit kombëtar në përputhje me Rregulloren e Përgjithshme të BE-së për Mbrojtjen e të Dhënave Personale dhe Direktivën e Policisë;
· Hartimi i akteve nënligjore në zbatim të ligjit të ri.
 
Kosto totale për Komponentin I është në vlerën: 71.811,94 Euro.
 
Komponenti 2 – Ndërtimi i kapaciteteve për zbatimin e kuadrit të ri ligjor mbi mbrojtjen e të dhënave personale
Ky komponent ka për qëllim t’i ofrojë Zyrës së Komisionerit njohuritë dhe instrumentet organizative për të trajtuar sfidat e mundshme në lidhje me zbatimin e kuadrit të ri ligjor mbi Mbrojtjen e të Dhënave Personale në Shqipëri. Ky komponent bazohet në tre shtylla kryesore:
· Trajnimi i stafit të Zyrës së Komisionerit mbi kuadrin e GDPR;
· Rritja e kapacitetit administrativ të Zyrës së Komisionerit për të menaxhuar kuadrin e ri ligjor mbi mbrojtjen e të dhënave personale;
· Ofrimi i njohurive të nevojshme dhe praktikave më të mira stafit të Zyrës së Komisionerit, në lidhje me GDPR në fuqi.

Kosto totale për Komponentin II është në vlerën: 40.583,75 Euro.

Komponenti 3 – Rritja e ndërgjegjësimit tek kontrolluesit dhe përpunuesit në mënyrë që të sigurohet që ata të veprojnë në përputhje me Ligjin e ri për Mbrojtjen e të Dhënave Personale
Aktivitetet e ndërgjegjësimit me kontrolluesit dhe përpunuesit në mënyrë që të sigurohet që ata të veprojnë në përputhje me Ligjin e ri për Mbrojtjen e të Dhënave Personale, do të realizohen gjatë të gjithë projektit, si një aktivitet horizontal. Ky Komponent ka për qëllim të ofrojë, në një format të strukturuar, të gjitha njohuritë dhe përditësimet e fundit në lidhje me ligjin e ri shqiptar për mbrojtjen e të dhënave personale. Objektivi specifik është të rrisë ndërgjegjësimin mbi Ligjin për Mbrojtjen e të Dhënave Personale dhe të ilustrojë risitë. Për këtë qëllim, do të organizohen takime, evente dhe trajnime të grupeve të veçanta në fokus, ku do të jenë të ftuar aktorë të ndryshëm nga sektori publik, privat dhe shoqëria civile.

Kosto totale për Komponentin III është në vlerën: 55.000 Euro.

Vlera e mbetur nga sa më sipër, lidhet me shpenzimet për Resident Tëinning Advisor  (RTA), ku përshihen kosto për udhëtimet në vendin e origjinës, dietat, paga, paga e asistentes së RTA etj. Gjithashtu kosto për aktivitete horizontale si: kosto për përgatitjen e planit të punës, zhvillimit të mbledhjeve të Steering Committees, përgatitja e planit të komunikimit dhe visibilitetit etj. 

Në vijim të sa më sipër, hartimi i projektligjit “Për mbrojtjen e të dhënave personale”, ishte pjesë e Komponentit I të projektit, që sikurse u sipërcitua është llogaritur në vlerën 71.811.94 EUR. Megjithatë, për shkak të natyrës së projektit të binjakëzimit, një pjesë e stafit të Zyrës së Komisionerit (7 nëpunës, 4 të nivelit të mesëm drejtues dhe 3 nëpunës të nivelit të ulët drejtues) janë angazhuar intensivisht gjatë procesit të hartimit të projektligjit dhe nën-komponentëve të tjerë, në bashkëpunim me ekspertët për një periudhë 7 – mujore. Në këtë kuptim, kostot administrative për sa më sipër, llogaritet në vlerën: 5 398 560 lekë.
Në lidhje me pikën e dytë: Është e domosdoshme që në cilësinë e institucionit përgjegjës për monitorimin e zbatimit të legjislacionit të ri të mbrojtjes së të dhënave personale, Zyra e Komisionerit, të ofrojë të gjitha njohuritë dhe përditësimet e fundit në lidhje me ligjin e ri shqiptar për mbrojtjen e të dhënave personale, nëpërmjet trajnimeve dhe ndërgjegjësimit të grupeve të veçanta në fokus nga sektori publik, privat dhe shoqëria civile. Në këtë kuadër për njohjen e legjislacionit të ri nga fokus grupet e ndryshme si: sektori publik, privat apo shoqëria civile, një pjesë të aktiviteteve ndërgjegjësuese dhe trajnuese për vitin e I, Zyra e Komisionerit i realizoi nëpërmjet përmbushjes së Komponentit 3 të projektit të binjakëzimit, sipas të cilit, janë zhvilluar 11 aktivitete ndërgjegjësuese me pjesmarrjen e mbi 550 përfaqësuesëve për sektorë e fusha të ndryshme, si më poshtë.    
1. webinar me institucione publike (2 module trajnimi); 
2. webinar me OSHC dhe median;
3. webinar me sektorin shëndetësor; 
4. webinar me institucionet ligjzbatuese;
5. webinar me sektorët bankar/financiar dhe telekomunikacionin
6. webinar me institucione të arsimit të lartë;
7. webinar me Shkollën e Magjistraturës dhe sistemin e drejtësisë;
8. webinar me përfaqësues të profesioneve të lira;
9. webinar mbi sigurinë e të dhënave;
10. webinar me nxënës të arsimit parauniversitar;

Gjithashtu si pjesë e këtij komponenti, u hartuan katër dokumente me funksion udhëzues në kuadër të legjislacionin e ri të fushës për:  
i. rolet e ndryshme dhe shpërndarjen e përgjegjësive në marrëdhëniet mes kontrolluesit dhe përpunuesit;  
ii. detyrimet e nëpunësit për mbrojtjen e të dhënave; 
iii. procesin e vlerësimit të ndikimit në mbrojtjen e të dhënave; 
iv. konceptin e pëlqimit. 

Për këto aktivitete, kosto që mbulohet nga projekti i binjakëzimit është në vlerën 55.000 EUR. Megjithatë, për shkak të natyrës së projektit të binjakëzimit, një pjesë e stafit të Zyrës së Komisionerit (2 nëpunës të nivelit të mesëm drejtues) janë angazhuar gjatë zhvillimit të këtyre aktiviteteve si pjesë e komponentit të III të projektit, në bashkëpunim me ekspertët për një periudhë 6 – mujore. Në këtë kuptim, kostot administrative për sa më sipër, llogaritet në vlerën: 1 492 940 lekë. 

Nga ana tjetër, sa i përket viteve në vijim, pas hyrjes në fuqi të ligjit, Zyra e Komisionerit do të vijojë zhvillimin e trajnimeve dhe aktiviteteve ndërgjegjësuese të grupeve të veçanta në fokus nga sektori publik, privat si dhe shoqëria civile në kuadër të veprimtarisë së saj. Kosto e përllogaritur për tre vitet në vijim është në vlerën 3 milion lekë, ku përfshihen për 4 aktivitete vitin e parë dhe nga 1 aktivitet dy vitet në vijim: qera salle, materiale promocionale të shtypura, kosto personeli, pajisje, përkthyes. 

Në lidhje me pikën e tretë: Me miratimin e projektligjit të ri, forcohet pavarësia dhe kompetencat e Zyrës së Komisionerit, në mënyrë që autoriteti të jetë i pajisur siç duhet, për të trajtuar në mënyrë efektive ankesat, kryer hetime administrative, dhe për të marrë vendime detyruese dhe vendosur sanksione efektive. Duke mbajtur në konsideratë arsyen që diktoi nevojën për reformën e ndërmarrë në nivel evropian në fushën e mbrojtjes së të dhënave (pra zhvillimi teknologjik), stafi inspektues i Zyrës së Komisionerit duhet të jetë i pajisur me njohuri dhe kompetenca të nevojshme për të adresuar nevojat inspektuese si në aspektin sasior ashtu edhe cilësor. Në këtë kuptim, për të garantuar sa më sipër si dhe për ta bërë punën pranë Zyrës së Komisionerit sa më atraktive, pasur parasysh edhe konkurrencën që paraqet sektori privat për këtë natyrë pune, rezulton e nevojshme që të ketë një trajtim financiar sa më të kënaëshëm për punonjësit e këtij institucioni. 
Efektet e shtesës për natyrë të veçantë pune pas miratimit të aktit përkatës, parashikohen të jenë në masën rreth 55.6 milion lekë në vit.  

Efektet financiare për pagën e re të Komisionerit paraqiten si më poshtë:
Efekti financiar për 12 muaj nga rritja e pagës:
Për llogarinë 600 – është në vit 2.201.976 lekë.
Ndërsa për sigurimet (16.7 % ) llogaria 601- në vit është 46.608 lekë.
Totali llogaria 600+601: në vit është 2.248.584 lekë.
Miratimi i projektligjit sjell efekte financiare për Zyrën e Komisionerit në cilësinë e autoritetit mbikëqyrës për mbrojtjen e të dhënave personale. Në konceptin afatmesëm, Zyra e Komisionerit ka paraqitur kërkesat minimale në Programin Buxhetor Afatmesëm 2024-2026. Efektet e shtesës për natyrë të veçantë pune pas miratimit të aktit përkatës si dhe për shkak të ndryshimit të pagës së Komisionerit, janë në masën rreth 38 milion lekë për 6 mujorin e dytë të vitit 2024. Këto fonde do të përballohen nga buxheti i vitit 2024 të Zyrës së Komisionerit. 
Në formë tabelore shpenzimet e detajuara dhe në formë përmbledhesë janë si më poshtë:

	




Zyra e Komisionerit
	Aktiviteti
	Viti 1
	Viti 2
	Viti 3

	
	Kosto administrative për procesin e përafrimit të legjislacionit për mbrojtjen e të dhënave personale me acquis të BE financuar 
	71,811.94 EUR. 
Financuar nga Bashkimi Europian nëpërmjet programit IPA 2017 

5 398 560 lekë për stafin e Zyrës së Komisionerit të përfshirë në këtë proces.
	n/a
	n/a

	
	Trajnime dhe ndërgjegjësimi i grupeve të veçanta në fokus nga sektori publik, privat dhe shoqëria civile.    
	55.000 EUR Financuar nga Bashkimi Europian nëpërmjet programit IPA 2017 

1 492 940 lekë Për stafin e Zyrës së Komisionerit të përfshirë në këtë proces

2 milion lekë 
Për zhvillimin e  aktiviteteve ndërgjegjësuese në vijim pas miratimit të projektligjit 
	500 mijë lekë
	500 mijë lekë

	
	Efekti financiar nga ndryshimi i pagës së Komisionerit

	2.248.584 lekë 

	2.248.584 lekë 
	2.248.584 lekë 

	
	Shtesës për natyrë të veçantë pune.
	55.6 milion lekë
	55.6 milion lekë
	55.6 milion lekë

	
Kontrollues
	Kontrollues të vegjël
	≈ 200 mijë lekë.
	n/a
	n/a

	
	Kontrollues të mëdhenj
	≈1.5 milion lekë.
	n/a
	n/a



D. Kosto për Opsionin nr. 2 (rregullator)

Për analizën e kostove të opsionit 2 zbatohet e njëjta metodoligji si për opsionin e preferuar (nr.3). Matet a) Kosto e kohës, b) Kosto e njohjes më legjislacionin e ri/ përshtatshmëria dhe c) Kategoria e kontrolluesëve në të mëdhenj ose të vegjël. 
Arsyetimi i opsionit të preferuar
Zgjidhni opsionin e preferuar, bazuar në analizë. 
Shpjegoni arsyetimin tuaj.

Opsioni i preferuar është opsioni 3, sepse nëpërmjet risive që sjell si : 
0. Zgjerohen të drejtat e subjektit të të dhënave dhe përmirësohen të drejtat që ai gëzon aktualisht me qëllim garantimin e një niveli kontrolli më të lartë mbi të dhënat e tij personale. Në këtë kuadër:
· E drejta për informim përmirësohet duke garantuar që informacioni i kërkuar nga subjekti i të dhënave, të jepet nga kontrolluesi në një formë koncize, transparente, të kuptueshme dhe lehtësisht të aksesueshme, veçanërisht kur informacioni u drejtohet fëmijëve;
· E drejta e aksesit që gëzon subjekti i të dhënave garanton tashmë mundësinë për të që të marrë nga kontrolluesi një kategori më të gjërë informacioni nëse të dhënat e tij personale janë duke u përpunuar;
· E drejta për të kërkuar bllokimin e përpunimit detajohet duke specifikuar konkretisht arsyet e mundshme të subjektit të të dhënave për të kërkuar bllokimin e tyre;
· Prezantohet për herë të parë “e drejta për tu harruar” e cila mund të konsiderohet si një e drejtë e re e subjektit të të dhënave në konteksin e zhvillimeve teknologjike, megjithatë është një përmirësim i të drejtës së subjektit për të kërkuar fshirjen e të dhënave personale, diktuar nga kushtet e zhvillimit teknologjik. Kjo e drejtë shërben si një garanci në mjedisin online për subjektin e të dhënave, duke detyruar ofruesit e motorëve të kërkimit të fshijnë me kërkesë të subjektit të të dhënave informacionin në lidhje me të, i cili me kalimin e kohës nuk është më i nevojshmëm, por kur gjendet ka një ndikim negativ në reputacionin e tij. Qëllimi i kësaj të drejte është të eleminojë çdo gjurmë të të dhënave të çdo personi që dëshiron të “harrohet” përgjithmonë nga rrjetet sociale dhe motorët e kërkimit në internet si Google apo platforma të tjera kërkimi.
· Garantohet për herë të parë “e drejta për transferueshmërinë e të dhënave” e cila synon ti ofrojë mundësinë subjektit të të dhënave për të lëvizur, kopjuar ose transmetuar lehtësisht të dhënat personale nga një kontrollues tek një kontrollues tjetër për qëllime të caktuara. 

0. Përfshihen detyrime të reja për kontrolluesit dhe përpunuesit të cilat prezantohen për herë të parë në legjislacionin për mbrojtjen e të dhënave personale me qëllim garantimin më efektiv të sigurisë së informacionit në procesin e përpunimit të të dhënave personale. Konkretisht: 
· Kryerja e vlerësimit të ndikimit në mbrojtjen e të dhënave personale përpara fillimit të një procesi përpunimi me qëllim identifikimin e rreziqeve të mundshme për të drejtat dhe liritë e subjektit të të dhënave dhe minimizimin e tyre sa më shpejt të jetë e mundur nëse rezulton se ky përpunim përbën rrezik të lartë;
· Detyrimi për tu konsultuar paraprakisht me Komisionerin përpara fillimit të përpunimit të dhënave, në rast se ky përpunim rezulton me rrezik të lartë për subjektin e të dhënave;
· Detyrimi për njoftim i Komisionerit në rast cenimi të të dhënave personale, si dhe subjekteve të të dhënave kur rreziqet e shkaktuara nga cenimi i të dhënave mund të të jenë të larta;
· Prezantimi i konceptit të mbrojtjes së të dhënave në projektim (by design) dhe mbrojtjes në mënyrë të paracaktuar (by default) si dhe inkurajimi i kontrolluesëve dhe përpunuesëve për përdorimin e këtyre teknologjive;
· Detyrimi i organeve të sektorit publik dhe privat për emërimin e një nëpunësi të mbrojtjes së të dhënave me qëllim garantimin e përputhshmërisë së organizatës ku bën pjesë me kërkesat e ligjit për mbrojtjen e të dhënave personale gjatë procesve përpunuese të të dhënave që kryejnë në kuadër të ushtrimit të veprimtarisë së tyre;
· Hartimi i kodeve të sjelljes për kategori të caktuar kontrolluesish dhe përpunuesish të cilat kanë për qëllim të kontribuojnë në zbatimin sa më të mirë të ligjit për mbrojtjen e të dhënave personale nga këta të fundit;
· Organe Monitoruese të akredituara nga Komisioneri të cilët kanë si mision monitorimin e përputhshmërinë ose jo të kontrolluesëve dhe përpunuesëve me kodin e sjelljes në rast se këta të fundit kanë marrë përsipër ti përmbahen atij;
· Ngritja e mekanizmit të certifikimit, si një instrument i cili demonstron se një proces përpunimi është në përputhje me kuadrin ligjor për mbrojtjen e të dhënave personale dhe se gjatë procesit të përpunimit të të dhënave ekzistojnë garanci të mjaftueshme për sigurinë e tyre. 

1. Parimet dhe kriteret për përpunimin e të dhënave personale edhe pse mbeten të njëjta, përshkruhen në mënyrë më të detajuar dhe të hollësishme. Në këtë kuadër: 
· Forcohen kriteret për dhënien dhe vlefshmërinë e pëlqimit të subjektit të të dhënave si dhe trajtohen aspektet praktike që lidhen me pëlqimin e fëmijëve ose pëlqimin me mjete elektronike;
· Integrohet në mënyrë eksplicite “parimi i përgjegjshmërisë” së kontrolluesëve dhe përpunuesëve në procesin e përpunimit të të dhënave personale, të cilët tashmë duhet të jenë në gjëndje të demonstrojnë përputhshmëri me kërkesat e legjislacionit për mbrojtjen e të dhënave personale.

1. Shtohet kategoria e të dhënave personale “sensitive” me “të dhëna gjenetike”,   “të dhëna biometrike”, “të dhëna për orientimin seksual” dhe në të njëjtën kohë paraqitet si kusht thelbësor detyrimi i kontrolluesëve dhe përpunuesëve për të garantuar masa mbrojtëse të përshtatshme me qëllim përpunimin e ligjshëm të tyre. 

1. Përpunimi i të dhënave personale për qëllime të posaçme rregullohet në mënyrë shumë më gjithpërfshirëse dhe të hollësishme, ndërsa shtohen dy dispozita të reja në këtë kuadër që lidhen me: 

· përpunimin e të dhënave personale dhe të drejtën e aksesit në informacionin e sektorit publik me qëllim që të garantohet balanca midis këtyre dy të drejtave themelore;
· përpunimin e të dhënave personale për qëllime marketingu të drejtpërdrejtë ku prezantohen rregulla dhe instrumente të reja për mbrojtjen e interesave të subjekteve të të dhënave në kontekstin e ushtrimit të kësaj veprimtarie.

1. Integrohen për herë të parë rastet për lejimin e transferimit të të dhënave personale pa autorizimin e Komisionerit në vëndet me nivel të pamjaftueshëm mbrojtje të të dhënave duke prezantuar në këtë kuadër instrumente të reja që garantojnë masa të përshtatshme mbrojtëse për të drejtat dhe liritë themelore si: "Klauzola standarde të mbrojtjes së të dhënave" dhe "Rregullat e detyrueshme të koorporatave", të cilat shërbejnë si një mekanizëm për ofrimin e garancive të duhura për transferimet e të dhënave. 

1. Parashikohen për herë të parë rregulla mbi përpunimin e të dhënave personale nga autoritetet kompetente për sigurinë publike ose kombëtare dhe për parandalimin dhe ndjekjen e veprave penale në kuadër të transpozimit të Direktivës së BE 2016/680 e Parlamentit Evropian dhe e Këshillit të 27 prillit 2016 “Për mbrojtjen e personave fizikë në lidhje me përpunimin e të dhënave personale nga autoritetet kompetente me qëllim parandalimin, hetimin, zbulimin, ndjekjen penale të veprave penale apo ekzekutimin e dënimeve penale dhe për lëvizjen e lirë të këtyre të dhënave”, të cilat konsiderohen si lex specialis për përpunimin e të dhënave personale në këtë fushë. Bashkëpunimi duke shkëmbyer informacion midis autoriteteve kompetente është një nga instrumentet kryesore për të luftuar krimin dhe rreziqet për sigurinë publike dhe kombëtare. Ky bashkëpunim do të jetë ligjërisht i mundur edhe midis autoriteteve kompetente të vendeve të ndryshme ose të organizatave ndërkombëtare. 

1. Forcohet mandati i Komisionerit në interes të pavarësisë së tij dhe zgjerohen kompetencat në fushën e mbrojtjes së të dhënave personale duke përfshirë gjithashtu për herë të parë, kompetenca ndihmëse, si ato hetimore dhe korrigjuese, në funksion të përmbushjes së detyrimeve të tij. Nga ana tjetër, kompetencat e Komisionerit kufizohen vetëm në fushën e mbrojtjes së të dhënave personale, duke përjashtuar rregullimin me këtë ligj të kompetencave të tij në fushën e të drejtës për informim. Këto kompetenca do të përcaktohen në ligjin e posaçëm për të drejtën e informimit. 

1. Një risi që sjell projektligji është rishikimi i sanksioneve administrative në rritje, me qëllim përputhshmërinë me GDPR. Ky është një tregues i qartë për rëndësinë që ka mbrojtja e të dhënave personale dhe zbatimi i detyrimeve që burojnë nga kuadri ligjor në këtë fushë. 

1. Përkufizimet janë zëvendësuar dhe plotësuar në përputhje me GDPR, megjithatë, duke qënë se rregullat e reja nuk ndryshojnë në thelb nga ligji aktual, disa koncepte dhe përkufizime kryesore mbeten të njëjta.

1. Garantohet mbrojtja e të dhënave personale të qytetarëve, sipas standarteve më të larta të BE në këtë fushë, duke ofruar një trajtim më të sigurtë të kësaj të drejtë në epokën digjitale;

1. U mundëson subjekteve të të dhënave një nivel kontrolli më të lartë mbi të dhënat e tyre personale, nëpërmjet forcimit dhe zgjerimit të të drejtave të tyre; 

1. Ofrohet përforcim i nivelit të mbrojtjes së të dhënave personale duke garantuar përgjegjshmëri më e lartë për kontrolluesit dhe përpununesit gjatë procesit të përpunimit të të dhënave personale, nëpërmjet shtimit të detyrimeve për ta;

1. Sigurohet rritja e bashkëpunimit dhe llogaridhënies së kontrolluesve dhe përpunuesve me Zyrën e Komisionerit në cilësinë e autoritetit mbikëqyrës të zbatimit të legjislacionit për mbrojtjen e të dhënave personale. 

1. Miratohet një kuadër i ri ligjor gjithpërfshirës, duke garantuar edhe mbrojtjen e të dhënave personale, në lidhje me përpunimin e të dhënave nga autoritetet kompetente për qëllimet e parandalimit, hetimit, zbulimit ose ndjekjes penale të veprave penale ose ekzekutimin e dënimeve penale, dhe lëvizjen e lirë të të dhënave të tilla nëpërmjet transpozimit në legjislacionin në fuqi për mbrojtjen e të dhënave personale, edhe të Direktivës së Policisë.

1. Përmbushet një detyrim i parashikuara në aktet ndërkombëtare, realizimi i të cilat kontribuon në procesin e integrimit të vendit në Bashkimin Evropian. 

Çështje të zbatimit
Shpjegoni se cila strukturë do të jetë përgjegjëse për zbatimin e opsionit të zgjedhur.
Shpjegoni pengesat e mundshme për zbatimin e opsionit të zgjedhur.
Përshkruani masat që do të ndërmerren gjatë zbatimit për të arritur qëllimet e politikës.
[bookmark: _Toc465267003]
Institucionet përgjegjëse për zbatimin e opsionit të zgjedhur janë: 
· Sipas ligjit nr.  9887 datë 10.03.2008 “Për mbrojtjen e të dhënave personale” Komisioneri për të Drejtën e Informimit dhe Mbrojtjen e të Dhënave Personale është autoriteti përgjegjës, i pavarur që mbikëqyr dhe monitoron, në përputhje me ligjin, mbrojtjen e të dhënave personale, dhe të drejtën e informimit duke respektuar e garantuar të drejtat dhe liritë themelore të njeriut. Në këtë kuadër edhe sipas opsionit të zgjedhur institucioni përgjegjës për zbatimin e opsionit të zgjedhur do të vijojë të mbetet Komisioneri. Krahas kompetencave për monitorimin e zbatimit të ligjit, përmes këtij projektligji, atij i ngarkohen edhe detyra dhe kompetenca të tjera për t’u zbatuar në mënyrë që të garantohet mbrojtja e të dhënave personale. 
Zyra e Komsionerit do të jetë përgjegjëse për zbatimin e legjislacionit të ri të mbrojtjes së të dhënave personale sipas një programi pune, realizimi i të cilit do të paraqitet në raportet vjetore të veprimtarisë së punës së Zyrës së Komisionerit pranë Kuvendit të Republikës së Shipërisë, duke filluar nga viti i parë i hyrjes në fuqi të ligjit. 
· Ministria e Drejtësisë do të jetë përgjegjëse për koordinimin e procesit deri në miratimin e këtij projektligji në cilësinë e institucionit lider të Kapitullit 23;
· Ndërkohë si struktura përgjegjëse për zbatimin e opsionit të preferuar do të jenë edhe autoritetet e tjera publike që shfaqen në cilësinë e kontrolluesit ose përpunuesit që përpunojnë të dhënat personale, si për të dhënat personale që janë të nevojshme për përmbushjen e detyrimeve për ofrimin e shërbimeve ndaj qytetarëve, ashtu edhe për ato të dhëna që nuk lidhen me këto detyrime, por që janë pjesë e një sistemi arkivimi ose kanë për qëllim të bëhen pjesë e një sistemi arkivimi.
· Kontrolluesit/ përpunuesit publikë dhe privat të detyruar të zbatojnë këtë ligj do të ndërmarrin masa për përmbushjen e detyrimeve, që burojnë nga ligji i ri për mbrojtjen e të dhënave personale si:
· Kryerja e vlerësimit të ndikimit në mbrojtjen e të dhënave personale përpara fillimit të një procesi përpunimi me qëllim identifikimin e rreziqeve të mundshme për të drejtat dhe liritë e subjektit të të dhënave dhe minimizimin e tyre sa më shpejt të jetë e mundur nëse rezulton se ky përpunim përbën rrezik të lartë;
· Detyrimi për tu konsultuar paraprakisht me Komisionerin përpara fillimit të përpunimit të dhënave, në rast se ky përpunim rezulton me rrezik të lartë për subjektin e të dhënave;
· Detyrimi për njoftim i Komisionerit në rast cenimi të të dhënave personale, si dhe subjekteve të të dhënave kur rreziqet e shkaktuara nga cenimi i të dhënave mund të të jenë të larta;
· Prezantimi i konceptit të mbrojtjes së të dhënave në projektim (by design) dhe mbrojtjes në mënyrë të paracaktuar (by default) si dhe inkurajimi i kontrolluesëve dhe përpunuesëve për përdorimin e këtyre teknologjive;
· Detyrimi i organeve të sektorit publik dhe privat për emërimin e një nëpunësi të mbrojtjes së të dhënave me qëllim garantimin e përputhshmërisë së organizatës ku bën pjesë me kërkesat e ligjit për mbrojtjen e të dhënave personale gjatë procesve përpunuese të të dhënave që kryejnë në kuadër të ushtrimit të veprimtarisë së tyre;
· Hartimi i kodeve të sjelljes për kategori të caktuar kontrolluesish dhe përpunuesish të cilat kanë për qëllim të kontribuojnë në zbatimin sa më të mirë të ligjit për mbrojtjen e të dhënave personale nga këta të fundit;
· Ngritja e mekanizmit të certifikimit, si një instrument i cili demonstron se një proces përpunimi është në përputhje me kuadrin ligjor për mbrojtjen e të dhënave personale dhe se gjatë procesit të përpunimit të të dhënave ekzistojnë garanci të mjaftueshme për sigurinë e tyre. 
Pengesat e mundshme për zbatimin e opsionit të zgjedhur.

· Mos marrja e masave për përmbushjen e detyrimeve, që burojnë nga ligji i ri për mbrojtjen e të dhënave personale nga ana e kontrolluesëve dhe përpunuesëve publikë dhe privat të detyruar të zbatojnë këtë ligj ku përfshihen: 
· Kryerja e vlerësimit të ndikimit në mbrojtjen e të dhënave personale përpara fillimit të një procesi përpunimi me qëllim identifikimin e rreziqeve të mundshme për të drejtat dhe liritë e subjektit të të dhënave dhe minimizimin e tyre sa më shpejt të jetë e mundur nëse rezulton se ky përpunim përbën rrezik të lartë;
· Detyrimi për tu konsultuar paraprakisht me Komisionerin përpara fillimit të përpunimit të dhënave, në rast se ky përpunim rezulton me rrezik të lartë për subjektin e të dhënave;
· Detyrimi për njoftim i Komisionerit në rast cenimi të të dhënave personale, si dhe subjekteve të të dhënave kur rreziqet e shkaktuara nga cenimi i të dhënave mund të të jenë të larta;
· Prezantimi i konceptit të mbrojtjes së të dhënave në projektim (by design) dhe mbrojtjes në mënyrë të paracaktuar (by default) si dhe inkurajimi i kontrolluesëve dhe përpunuesëve për përdorimin e këtyre teknologjive;
· Detyrimi i organeve të sektorit publik dhe privat për emërimin e një nëpunësi të mbrojtjes së të dhënave me qëllim garantimin e përputhshmërisë së organizatës ku bën pjesë me kërkesat e ligjit për mbrojtjen e të dhënave personale gjatë procesve përpunuese të të dhënave që kryejnë në kuadër të ushtrimit të veprimtarisë së tyre;
· Hartimi i kodeve të sjelljes për kategori të caktuar kontrolluesish dhe përpunuesish të cilat kanë për qëllim të kontribuojnë në zbatimin sa më të mirë të ligjit për mbrojtjen e të dhënave personale nga këta të fundit;
· Ngritja e mekanizmit të certifikimit, si një instrument i cili demonstron se një proces përpunimi është në përputhje me kuadrin ligjor për mbrojtjen e të dhënave personale dhe se gjatë procesit të përpunimit të të dhënave ekzistojnë garanci të mjaftueshme për sigurinë e tyre.
· Mos zbatimi  dhe përmbushja e vendimeve dhe rekomandimeve të lëna nga Komisioneri për kontrolluesit publikë dhe privatë;
· Mos bashkëpunimi i kontrolluesëve publikë dhe privatë me Komisionerin për përmbushjen e detyrave të tij. 

Masat që do të ndërmerren gjatë zbatimit për të arritur qëllimet e politikës.
· Promovimi i qasjes së re të kontrolluesve dhe përpunuesëve në procesin e përpunimit të të dhënave personale me qëllim garantimin më efektiv të sigurisë së informacionit; 
· Organizime periodike të trajnimeve, workshop-e me qëllim rritjen e aftësive të kontrolluesve/përpunuesve në zhvillimin me përgjegjshmëri të proceseve përpunuese të të dhënave personale të qytetarëve;  
· Hartimi i materialeve ndërgjegjësuese për promovimin e kulturës në ushtrimin të drejtës për mbrojtjen e të dhënave personale nga qytetarët në cilësinë e subjektit të të dhënave; 
· Mbikqyrje më efektive e zbatimit të legjislacionit për mbrojtjen e të dhënave personale nëpërmjet forcimit të rolit të Zyrës së Komisionerit në cilësinë e autoritetit përgjegjës për garantimin e kësaj të drejte;
· Nxitja e kontrolluesve publik për t’iu drejtuar Zyrës së Komisionerit për dhënien e mendimeve për projekt-aktet, ligjore dhe nënligjore, që kanë të bëjnë me të dhënat personale, si dhe projektet që kërkohen të zbatohen nga kontrolluesit vetëm apo në bashkëpunim me të tjerë;
· Pjesëmarrja e stafit në iniciativat dhe rrjetet teknologjike ndërkombëtare dhe evropiane me qëllim përmirësimin e aftësive të tyre në këtë drejtim;
· Ndjekja dhe monitorimi i zbatimit të rekomandimeve/vendimeve/urdhrave të Komisionerit, lënë për kontrolluesit publikë dhe privatë.

Faza e monitorimit dhe vlerësimit
Jepni një përshkrim të përmbledhur të masave të monitorimit dhe të vlerësimit.
Identifikoni kriteret/treguesit për të matur arritjen e objektivave ose progresin drejt tyre.
Monitorimi nga ana e Zyrës së Komisionerit do të kryhet sipas një programi pune dhe publikimi i tij do të paraqitet në raportet vjetore të veprimtarisë së punës së Zyrës së Komisionerit. Sikurse u prezantua dhe më lart, për monitorimin e zbatimit të ligjit dhe efektet e tij do të përgatitet një raport vjetor duke filluar nga viti i parë pas hyrjes në fuqi. Ministria e Drejtësisë do të jetë përgjegjëse për koordinimin e procesit deri në miratimin e këtij projektligji në cilësinë e institucionit lider të Kapitullit 23 “Gjyqësori dhe të Drejtat Themelore”;

Tregues të suksesit të ligjit do të jenë:
· Miratimi i projektligjit “Për mbrojtjen e të dhënave personale” brenda vitit 2024; 
· Standarte europiane të zbatuara në fushën e mbrojtjes së të dhënave personale brenda vitit 2024;
· Trend  në rritje i numrit të qytetarëve të ndërgjegjësuar mbi të drejtën e tyre për mbrojtjen e të dhënave personale nga kryerja e anketimeve të vazhdueshme; 
· Trend në rënie vit pas viti i numrit të ankesave pranë Zyrës së Komisionerit me objekt shkeljen e të drejtës për mbrojtjen e të dhënave personale nga hyrja në fuqi e ligjit të ri për mbrojtjen e të dhënave personale.
· Numri i ankesave të shqyrtuara nga Zyra e Komisionerit;
· Trend në rritje i numrit të kontrolluesëve publikë dhe/ose privatë që zbatojnë detyrimet e parashikuara nga kuadri i ri ligjor me qëllim rritjen e sigurisë gjatë procesit të përpunimit të të dhënave personale.

Raporti i vlerësimit të ndikimit - Shtojca 2/a

Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale  kostos dhe vlera aktuale e përfitimit); krahasuar me status quo-në.    

	 
	 Viti  1 
	 Viti 2 
	 Viti 3 
	 Viti 4 
	 Viti 5 
	 Viti 6 
	 Viti 7 
	 Viti 8 
	 Viti 9 
	 Viti 10 

	Faktori zbritës 
	
	
	
	
	
	
	
	
	
	

	


Kosto për buxhetin - një herë





	



6.9

	


-
	


-




	


-
	


-
	


-
	


-
	


-
	


-
	


-

	Kosto për buxhetin - në vazhdimësi





	
59.8



	
58.3

	
58.3







	-
	-
	-
	-
	-
	-
	-

	Kosto për bizneset - një herë
	3.5

	-
	-
	-
	-
	-
	-
	-
	-
	-

	Kosto për bizneset - në vazhdimësi
	Në varësi të kryerjes së investimit fillestar për  masat që duhet të marrin. 
	-
	-
	-
	-
	-
	-
	-
	-
	-

	Kosto për grupet e tjera - një herë
	-
	-
	-
	-
	-
	-
	-
	-
	-
	-

	Kosto për grupet e tjera - në vazhdimësi
	-
	-
	-
	-
	-
	-
	-
	-
	-
	-

	Kosto në total 
	70.2
	58.3

	58.3

	
	
	
	
	
	-
	

	Kosto e zbritur= Kosto në total x Faktori zbritës
	
	
	
	
	
	
	
	
	
	

	Përfitimet për buxhetin – një herë
	
	
	
	
	
	
	
	
	
	

	Përfitimet për buxhetin – në vazhdimësi
	
	
	
	
	
	
	
	
	
	

	Përfitimet për grupet e tjera – një herë
	
	
	
	
	
	
	
	
	
	

	Përfitimet për grupet e tjera – në vazhdimësi
	
	
	
	
	
	
	
	
	
	

	Përfitimet për biznesin – një herë
	
	
	
	
	
	
	
	
	
	

	Përfitimet për biznesin – në vazhdimësi
	
	
	
	
	
	
	
	
	
	

	Përfitimet totale
	
	
	
	
	
	
	
	
	
	

	Përfitimi i zbritur= Përfitimi në total x faktori zbritës
	
	
	
	
	
	
	
	
	
	

	Vlera prezente aktuale e përfitimit në total
	
	 

	Vlera prezente aktuale e kostos në total
	
	 

	Vlera Prezente Neto Aktuale (VAN) = Vlera aktuale e përfitimit në total – Vlera aktuale e kostos në total
	
	 



Raporti i vlerësimit të ndikimit - Shtojca 2/b 

Tabelë: Vlera aktuale neto në total e çdo opsioni   

	Opsioni
	Vlera aktuale në milionë lekë
	Vlera aktuale neto në milionë lekë

	
	Kosto
	Përfitimi
	

	Opsioni 1
	0
	0
	0

	Opsioni 2
	0
	0
	0

